text:
 Υπερχρεωμένα νοικοκυριά: Αίτηση στο Ειρηνοδικείο για τη ρύθμιση οφειλών των υπερχρεωμένων νοικοκυριών - Προστασία α ́ κατοικίας (Υπόδειγμα δικογράφου)
 Υπερχρεωμένα νοικοκυριά: Αίτηση στο Ειρηνοδικείο για τη ρύθμιση οφειλών των υπερχρεωμένων νοικοκυριών - Προστασία α ́ κατοικίας (Υπόδειγμα δικογράφου)
 Του ...και 2. Της
 ΚΟΙΝΟΠΟΙΟΥΜΕΝΗ ΠΡΟΣ 1. Την ανώνυμη τραπεζική εταιρία με την επωνυμία «ALPHA ΤΡΑΠΕΖΑ Α.Ε.» που εδρεύει στην Αθήνα, οδός Σταδίου αρ. 40, και εκπροσωπείται νόμιμα. 2. Την ανώνυμη τραπεζική εταιρία με την επωνυμία «CITIBANK INTERNATIONAL plc», που εδρεύει στο Λονδίνο Ηνωμένου Βασιλείου και είναι εγκατεστημένη στην Αθήνα, οδός Όθωνος αρ. 8, και εκπροσωπείται νόμιμα. 3. Την ανώνυμη τραπεζική εταιρία με την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», που εδρεύει στην Αθήνα, οδός Αιόλου αρ. 86, και εκπροσωπείται νόμιμα. 4. Την ανώνυμη τραπεζική εταιρία με την επωνυμία «EFG EUROBANK ERGASIAS A.E.», που εδρεύει στην Αθήνα, οδός Όθωνος αρ. 8, και εκπροσωπείται νόμιμα.
 Α. ΙΣΤΟΡΙΚΟ ΥΠΕΡΧΡΕΩΣΗΣ – ΣΥΝΔΡΟΜΗ ΑΝΤΙΚΕΙΜΕΝΙ-ΚΩΝ ΚΑΙ ΥΠΟΚΕΙΜΕΝΙΚΩΝ ΠΡΟΫΠΟΘΕΣΕΩΝ
 1. Κατάσταση περιουσίας και εισοδημάτων των αιτούντων. Οι αιτούντες είμαστε σύζυγοι και γονείς μιας ανήλικης κόρης 16 ετών, μαθήτριας. Ο πρώτος εξ ημών είμαι ... ετών, απόφοιτος Δημοτικού και η δεύτερη αιτούσα είμαι ... ετών, απόφοιτη Λυκείου. Ο πρώτος αιτών είμαι άνεργος από ... . Από το έτος ... εργαζόμουν ως ... σε πολυκατάστημα της Θεσσαλονίκης, το οποίο όμως έκλεισε το έτος ... . Κατόπιν, εργάστηκα περιστασιακά σε διάφορες δουλειές ... χωρίς να κατορθώσω να βρω κάποια σταθερή και μόνιμη εργασία. Τελευταία μου εργασία ήταν διανομέας σε ... από όπου απολύθηκα τον ... επειδή έκλεισε η επιχείρηση. Από ... λαμβάνω επίδομα ανεργίας από τον ΟΑΕΔ ύψους 545 € και από ... ξεκίνησα να συνεργάζομαι με την εταιρία ... έναντι μηνιαίας αμοιβής 200 €. Συνεπώς, το συνολικό μηνιαίο εισόδημά μου ανέρχεται στο χρηματικό ποσό των 745 ευρώ. Η δεύτερη αιτούσα είμαι άνεργη διαθέτοντας κάρτα ανεργίας του ΟΑΕΔ αλλά χωρίς να δικαιούμαι επίδομα ανεργίας ελλείψει των απαιτούμενων ενσήμων. Η παρελθούσα υποφερτή οικονομική μας κατάσταση σε συνδυασμό με το γεγονός ότι δεν είχαμε κάποιο οικείο πρόσωπο να μας βοηθήσει στο μεγάλωμα της κόρης μας, μας οδήγησε στην απόφαση να αφοσιωθώ εγώ στην ανατροφή της κόρης μας και να εργάζεται μόνο ο σύζυγός μου και πρώτος αιτών. Αφότου η κόρη μας μεγάλωσε και μπορούσε πλέον να αυτοεξυπηρετείται, προσπάθησα με τη σειρά μου να βρω κάποια εργασία χωρίς όμως αποτέλεσμα. Τα ελλιπή μου τυπικά προσόντα σε συνδυασμό με τη φροντίδα της ψυχικά άρρωστης πεθεράς μου με έχουν οδηγήσει σε μόνιμη ανεργία, με αποτέλεσμα η συνεισφορά μου στο οικογενειακό εισόδημα να είναι μηδενική. Αμφότεροι οι αιτούντες έχουμε την πλήρη κυριότητα κατά ποσοστό 1⁄2 εξ αδιαιρέτου έκαστος (1⁄2 ανήκει στον πρώτο και 1⁄2 στη δεύτερη εξ ημών) ενός διαμερίσματος του δευτέρου ορόφου, καθαρού εμβαδού 40,76 τετραγωνικών μέτρων, το οποίο βρίσκεται ... επί της οδού ... . Το εν λόγω διαμέρισμα διαθέτει ως παρακολούθημα την υπ’ αριθ. 2 αποθήκη του υπογείου, εμβαδού 6,05 τετραγωνικών μέτρων και την αποκλειστική χρήση μίας θέσης στάθμευσης στην πυλωτή της πολυκατοικίας, εμβαδού 12 τετραγωνικών μέτρων. Ο πρώτος αιτών απέκτησα την κυριότητα κατά ποσοστό 1⁄2 εξ αδιαιρέτου του ως άνω διαμερίσματος με


text: το με αριθμό ... συμβόλαιο του συμβολαιογράφου Θεσσαλονίκης ..., το οποίο μεταγράφηκε στο υποθηκοφυλακείο Θεσσαλονίκης στον τόμο ... και με αύξοντα αριθμό ... . Η δεύτερη αιτούσα απέκτησα την κυριότητα κατά ποσοστό 1⁄2 εξ αδιαιρέτου του ως άνω διαμερίσματος με το με αριθμό ... συμβόλαιο του συμβολαιογράφου Θεσσαλονίκης ... , το οποίο μεταγράφηκε στο υποθηκοφυλακείο Θεσσαλονίκης στον τόμο ... και με αύξοντα αριθμό ... . Το ακίνητο αυτό αποτελεί την μοναδική και κύρια κατοικία της οικογένειάς μας, κατασκευάστηκε το ... και η εμπορική αξία του διαμερίσματος στο σύνολό του εκτιμάται στο χρηματικό ποσό των 80.000 ευρώ, ενώ η εμπορική αξία των εξ αδιαιρέτου ποσοστών συγκυριότητάς μας επ’ αυτού εκτιμάται στο ήμισυ, δηλαδή στο χρηματικό ποσό των 40.000 €. Πέραν των ως άνω ποσοστών συγκυριότητας επί του ανωτέρω περιγραφόμενου διαμερίσματος, εμείς οι ίδιοι αλλά και η κόρη μας δεν έχουμε στην ιδιοκτησία μας κανένα απολύτως άλλο ακίνητο ή κινητό περιουσιακό αντικείμενο. Το μηνιαίο κόστος διαβίωσης της οικογένειάς μας, λαμβανομένης υπόψη της υποχρέωσής μας προς διατροφή της κόρης μας, των εαυτών μας ανέρχεται στο χρηματικό ποσό των 545 ευρώ. Ειδικότερα τα μηνιαία οικογενειακά μας έξοδα κατανέμονται ως εξής: 30 € για κοινόχρηστα. 300 € για διατροφή. 40 € για το λογαριασμό της ΔΕΗ 40 € για το λογαριασμό κινητής τηλεφωνίας ελλείψει σταθερής. 20 € για το λογαριασμό της ΕΥΑΘ. 40 € για θέρμανση (πετρέλαιο). 10 € για ένδυση και υπόδηση. 25 € για εκπαίδευση. 10 € για τις μετακινήσεις μας με τα μέσα μαζικής μεταφοράς. 20 € για ιατρικά έξοδα. 10 € για επισκευές και συντήρηση. Ωστόσο, πιεστικές οικογενειακές υποχρεώσεις, όπως η απόφαση για αγορά πρώτης κατοικίας, απρόβλεπτα γεγονότα στη ζωή μας, όπως η κατ’ εξακολούθηση απώλεια της εργασίας του πρώτου εξ ημών και η αδυναμία εύρεσης σταθερής εργασίας επί μεγάλων χρονικών διαστημάτων, εσφαλμένες εκτιμήσεις ως προς τις δυνατότητες αποπληρωμής των δανειακών μας υποχρεώσεων, ανάγκασαν τον πρώτο εξ ημών να καταφύγω περισσότερο από όσο επέτρεπε η οικονομική μου κατάσταση στον τραπεζικό δανεισμό προκειμένου να αντεπεξέλθω στις αυξημένες ανάγκες της οικογένειάς μου. Επιπλέον, η απόφαση της δεύτερης εξ ημών να εργαστώ, μιας και η κόρη μας είχε μεγαλώσει, μας δημιούργησε την ψευδή πεποίθηση ότι σε κάθε περίπτωση θα είμαστε σε θέση να αποπληρώσουμε τα δάνειά μας. Οι συνεχείς αναχρηματοδοτήσεις με δυσμενείς όρους, στις οποίες υποχρεώθηκα, ο πρώτος εξ ημών, προκειμένου να είμαι σε θέση να ανταποκριθώ στις οφειλές μου, τα υψηλά επιτόκια των πιστωτικών καρτών, η συρρίκνωση των εισοδημάτων μου αλλά και η αδυναμία εύρεσης εργασίας της δεύτερης εξ ημών, επιδείνωσαν περαιτέρω την οικονομική μας κατάσταση και κατέστησαν εντέλει αδύνατη την εξυπηρέτηση των οφειλών μας με αποτέλεσμα να μην επαρκεί το μηνιαίο εισόδημά μας για την εξόφληση των δανειακών μας υποχρεώσεων με αποτέλεσμα να περιέλθουμε -χωρίς δόλο- σε μόνιμη αδυναμία πληρωμής των ληξιπρόθεσμων χρηματικών οφειλών μας. Χαρακτηριστικό των απέλπιδων προσπαθειών μας να εξυπηρετήσουμε τις οφειλές μας προς τις πιστώτριες τράπεζες αποτελεί το γεγονός πως επί αρκετούς μήνες και ενώ δεν είχαμε πλέον τα χρήματα να πληρώνουμε και παρότι είχε ήδη ξεκινήσει η εφαρμογή του νόμου 3869/2010, εμείς συνεχίζαμε να πληρώνουμε κανονικά τις δόσεις

type: other


text:
μας δανειζόμενοι από συγγενείς και φίλους και προχωρώντας παράλληλα σε ρύθμιση των δανειακών συμβάσεων με ορισμένες τράπεζες. Πράγματι, όπως προκύπτει και από τα ανωτέρω αναλυτικά αναφερόμενα στοιχεία, μετά την αφαίρεση των απολύτως αναγκαίων δαπανών διαβίωσης στερούμαστε των επαρκών εισοδημάτων προκειμένου να καταφέρουμε να ανταποκριθούμε στις συμβατικές υποχρεώσεις προς τους πιστωτές μας, με αποτέλεσμα να συσσωρεύονται ληξιπρόθεσμες οφειλές που μάλιστα συνεχώς διογκώνονται, με την προσθήκη των τόκων υπερημερίας. Έχουμε γι’ αυτό περιέλθει σε κατάσταση χωρίς διέξοδο και προοπτική, αντιμετωπίζοντας σοβαρά οικονομικά και κοινωνικά προβλήματα, γεγονός που επηρεάζει την οικογένειά μας συλλήβδην, καθώς εγκλωβισμένοι στην κατάσταση αυτή αδυνατούμε πλέον να λειτουργήσουμε ως κοινωνικά όντα και να συμμετάσχουμε στην κοινωνική και οικονομική ζωή.
 2. Κατάσταση πιστωτών και απαιτήσεών τους. Η αναλυτική κατάσταση των πιστωτών μας με τις αντίστοιχες ανά πιστωτή οφειλές μας, βάσει των στοιχείων που μας χορήγησαν οι πιστωτές μας, έχει ως ακολούθως: Ως προς τον πρώτο εξ ημών: 1. Στην ALPHA ΤΡΑΠΕΖΑ Α.Ε. δυνάμει της με αριθμό ... σύμβασης στεγαστικού δανείου οφείλω συνολικά το χρηματικό ποσό των 54.513,27 €, αναλυόμενα κατά κεφάλαιο 53.432,11 €, τόκους 1.081,16 € και έξοδα 00,00 €. Στην εν λόγω δανειακή σύμβαση είμαι συνοφειλέτης με τη σύζυγό μου. 2. Στην ALPHA ΤΡΑΠΕΖΑ Α.Ε. δυνάμει της με αριθμό ... σύμβασης δανείου «Όλα σε 1», το οποίο προήλθε από συγχώνευση προγενέστερων οφειλών μου από πιστωτικές κάρτες και ανοικτό καταναλωτικό δάνειο, οφείλω συνολικά το χρηματικό ποσό των 32.891,17 €, αναλυόμενα κατά κεφάλαιο 31.584,77 €, τόκους 1.225,00 € και έξοδα 81,40 €. 3. Στην ALPHA ΤΡΑΠΕΖΑ Α.Ε. δυνάμει της με αριθμό ... σύμβασης πιστωτικής κάρτας οφείλω συνολικά το χρηματικό ποσό των 1.376,63 €, αναλυόμενα κατά κεφάλαιο 1.352,74 €, τόκους 23,89 € και έξοδα 00,00 €. 4. Στην CITIBANK INTERNATIONAL plc δυνάμει της με αριθμό λογαριασμού ... σύμβασης προσωπικού δανείου οφείλω συνολικά το χρηματικό ποσό των 12.553,34 €, αναλυόμενα κατά κεφάλαιο 12.503,30 €, τόκους 5,76 € και έξοδα 44,28 €. 5. Στην ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. δυνάμει της με αριθμό ... σύμβασης καταναλωτικού δανείου, το οποίο προήλθε από συγχώνευση προγενέστερων οφειλών μου από πιστωτικές κάρτες, οφείλω συνολικά το χρηματικό ποσό των 18.280,01 €, αναλυόμενα κατά κεφάλαιο 17.694,28 €, τόκους 585,73 € και έξοδα 00,00 €. 6. Στην EFG EUROBANK ERGASIAS A.E. (ως διαχειρίστρια της τιτλοποιημένης απαίτησης της DANEION APC LTD, στην οποία έχει εκχωρηθεί το παρόν προϊόν κατά το άρθρο 10 του Ν.3156/2003) δυνάμει της με αριθμό ... σύμβασης καταναλωτικού δανείου οφείλω συνολικά το χρηματικό ποσό των 8.533,94 €, αναλυόμενα κατά κεφάλαιο 8.405,93 €, τόκους 128,01 € και έξοδα 00,00 €. Ως προς τη δεύτερη εξ ημών: 1. Στην ALPHA ΤΡΑΠΕΖΑ Α.Ε. δυνάμει της με αριθμό ... σύμβασης στεγαστικού δανείου οφείλω συνολικά το χρηματικό ποσό των 54.513,27 €, αναλυόμενα κατά κεφάλαιο 53.432,11 €, τόκους 1.081,16 € και έξοδα 00,00 €. Στην εν λόγω δανειακή σύμβαση είμαι συνοφειλέτης με τον σύζυγό μου. Συνολικό άθροισμα οφειλών: 128.148,36 €. Από τις ανωτέρω οφειλές εξασφαλισμένη είναι μόνο η με αριθμό 1 απαίτηση της ALPHA ΤΡΑΠΕΖΑ Α.Ε. ύψους 54.513,27 €. Στην εν λόγω -με αριθμό 1- σύμβαση στεγαστικού δανείου αμφότεροι οι αιτούντες είμαστε συνοφειλέτες. Για τη


text:
εξασφάλιση της ως άνω τράπεζας έχει εγγραφεί υπέρ αυτής προσημείωσης υποθήκης στο Υποθηκοφυλακείο Θεσσαλονίκης στον τόμο 4036 και αρ. 43 για το ποσό των 72.000 ευρώ επί του συνόλου του παραπάνω ακινήτου, δηλαδή στα ποσοστά συγκυριότητας και των δυο μας ( 1⁄2 εξ αδιαιρέτου έκαστος). Όλες οι οφειλές μας που αναφέρονται στην ανωτέρω κατάσταση πιστωτών αφορούν δάνεια και πιστώσεις που έχουν αναληφθεί ή παρασχεθεί σε χρόνο προγενέστερο του έτους από την κατάθεση της παρούσας αιτήσεως. Ειδικότερα, ο πρώτος εξ ημών, επαναλαμβάνω ότι η ανωτέρω με αριθμό 2 απαίτηση προήλθε από συγχώνευση προγενέστερων οφειλών μου από πιστωτικές κάρτες και ανοικτό καταναλωτικό δάνειο και η με αριθμό 5 απαίτηση προήλθε από τη συγχώνευση προγενέστερων οφειλών μου από πιστωτικές κάρτες.
 3. Συνδρομή αντικειμενικών προϋποθέσεων: Μόνιμη αδυναμία πληρωμής ληξιπρόθεσμων χρηματικών οφειλών. Όπως αναφέρθηκε και παραπάνω, λόγω των αυξημένων οικονομικών αναγκών της οικογένειάς μας, αδυνατούμε να ανταποκριθούμε στις τρέχουσες δανειακές μας υποχρεώσεις με βάση το οικογενειακό μας εισόδημα, το οποίο διαμορφώνεται εξ ολοκλήρου από την συνεισφορά του πρώτου εξ ημών, με αποτέλεσμα να έχουν συσσωρευτεί, μετά και από καταγγελία σχετικών δανειακών συμβάσεων, πλήθος ληξιπρόθεσμων οφειλών, των οποίων η αποπληρωμή είναι πλέον αδύνατη. Η κάλυψη των βασικών βιοτικών οικογενειακών μας αναγκών απαιτεί το χρηματικό ποσό των 545 € μηνιαίως. Με δεδομένο ότι το συνολικό και μοναδικό μηνιαίο εισόδημά του πρώτου εξ ημών ανέρχεται, όπως ήδη αναφέρθηκε, στο συνολικό ποσό των 745 ευρώ, ενώ το μηνιαίο εισόδημα της δεύτερης εξ ημών είναι μηδενικό και λαμβάνοντας υπόψη ότι αμφότεροι είμαστε άνεργοι, το ποσό το οποίο μπορώ ο πρώτος εξ ημών να διαθέσω από το μηνιαίο εισόδημά μου για την εξόφληση των οφειλών μου ανέρχεται σε 200 ευρώ, ενώ η δεύτερη εξ ημών δεν δύναμαι να διαθέσω κάποιο χρηματικό ποσό. Με το ποσό των 200 € ο πρώτος και με το μηδενικό ποσό η δεύτερη εξ ημών δεν μπορούμε να καλύψουμε τις ληξιπρόθεσμες ή μη οφειλές μας. Ήδη, όπως προκύπτει και από τις προσκομιζόμενες βεβαιώσεις οφειλών, μεγάλο μέρος των ανωτέρω οφειλών μας είναι ληξιπρόθεσμες, ορισμένες δε από τις παραπάνω συμβάσεις έχουν ήδη καταγγελθεί. Έχουμε περιέλθει σε μόνιμη αδυναμία πληρωμής του συνόλου των οφειλών μας, ληξιπρόθεσμων και μη. Τη δεδομένη χρονική στιγμή η οικονομική μας δε κατάσταση δεν εμφανίζει προοπτική βελτίωσης, ώστε να υπάρχει δυνατότητα τακτοποίησης των οφειλών στο επόμενο χρονικό διάστημα. Όπως ήδη αναφέρθηκε, αμφότεροι είμαστε άνεργοι και παρά τις καθημερινές αγωνιώδεις και επίμονες προσπάθειές μας αδυνατούμε να βρούμε εργασία. Μέχρι σήμερα οι συνεχείς προσπάθειές μας για εύρεση οποιασδήποτε έντιμης εργασίας δεν καρποφόρησαν και εξαντλώντας τα όρια των οικονομικών και ψυχικών μας αντοχών καταθέτουμε την παρούσα αίτηση. Η περιρρέουσα οικονομική ύφεση που πλήττει τη χώρα και την κοινωνία καθιστά ακόμη περισσότερο δύσκολη την ανεύρεση εργασίας. Ως προελέχθη, το μηνιαίο οικογενειακό εισόδημα ανέρχεται στο χρηματικό ποσό των 745 €, βασιζόμενο κυρίως στο επίδομα ανεργίας του ΟΑΕΔ ύψους 545 € που λαμβάνω ο πρώτος εξ ημών και τρέμω στην ιδέα ότι σύντομα θα διακοπεί η χορήγησή του χωρίς να έχω εντωμεταξύ βρει εργασία. Οι απαντήσεις που εισπράττουμε καθημερινά από τους ανθρώπους που ζητούμε εργασία σε συνδυασμό με την διαρκώς αυξανόμενη ανεργία,


text:
ιδιαίτερα ανθρώπων της ηλικίας μας και με μηδαμινά τυπικά προσόντα, εξανεμίζουν κάθε ελπίδα μεταβολής της κατάστασης οικονομικής και κοινωνικής εξαθλίωσης, στην οποία έχουμε περιέλθει. Η αύξηση της οικονομικής ύφεσης και της ανεργίας μας κάνουν να πιστεύουμε πως δεν επίκειται σύντομα αύξηση των εισοδημάτων μας ή της εν γένει περιουσιακής μας κατάστασης, ώστε να εξέλθουμε άμεσα από την κατάσταση αδυναμίας πληρωμών στην οποία έχουμε περιέλθει. Εντός λίγων μηνών πρόκειται να σταματήσει η χορήγηση του επιδόματος ανεργίας από τον ΟΑΕΔ ύψους 545 € στον πρώτο εξ ημών δυσχεραίνοντας ακόμη περισσότερο την οικονομική μας κατάσταση. Από την άλλη, με την ελπίδα ότι έστω κι ένας εξ ημών θα σταθεί τυχερός στο μέλλον βρίσκοντας εργασία, λόγω της ηλικίας μας, των τυπικών μας προσόντων και της περιρρέουσας οικονομικής ύφεσης, η αμοιβή από αυτήν την υποτιθέμενη μελλοντική εργασία δύσκολα θα ξεπερνά το ποσό των 700 € μηνιαίως, με αποτέλεσμα να μην μεταβληθεί ουσιαστικά η υπάρχουσα οικονομική μας ένδεια. Βρισκόμαστε, συνεπώς, σε μόνιμη και διαρκή αδυναμία αποπληρωμής των χρεών μας και για το λόγο αυτό εμπίπτουμε στο πεδίο εφαρμογής του ν. 3869/2010, δεδομένου μάλιστα ότι αμφότεροι είμαστε φυσικά πρόσωπα, δεν έχουμε εμπορική ιδιότητα και συνεπώς στερούμαστε πτωχευτικής ικανότητας σύμφωνα με το άρθρο 1 παρ.1 του ν.3869/2010. Για τους λόγους αυτούς προβήκαμε την ... στην υποβολή προς τα παραπάνω πιστωτικά ιδρύματα που διατηρούν απαιτήσεις εις βάρος μας πρότασης εξωδικαστικού συμβιβασμού, προκειμένου να προβούμε, δυνάμει του άρθρου 2 του ν. 3869/2010 σε ρύθμιση των χρεών μας, λαμβάνοντας υπόψη τις δυνατότητές μας αποπληρωμής. Ωστόσο, η προσπάθεια εξωδικαστικού συμβιβασμού με τα πιστωτικά ιδρύματα απέτυχε, όπως προκύπτει και από την από ... βεβαίωση του πληρεξούσιου δικηγόρου μας, ο οποίος συνέδραμε στην προσπάθεια για την εξώδικη ρύθμιση των χρεών μας, την οποία βεβαίωση και προσκομίζουμε. Στην από ... αίτηση εξωδικαστικού συμβιβασμού που καταθέσαμε στους πιστωτές μας αναφέραμε ρητά ότι επιθυμούμε την εξαίρεση της κύριας και μοναδικής κατοικίας μας, η οποία περιγράφεται ανωτέρω. Το εν λόγω διαμέρισμα, το οποίο ανήκει κατά ποσοστό 1⁄2 εξ αδιαιρέτου σε έκαστο εξ ημών, εκτιμάται πως η εμπορική του αξία ανέρχεται στο χρηματικό ποσό των 80.000 €. Θέλοντας καλόπιστα να επιτύχουμε την εξωδικαστική ρύθμιση των οφειλών μας και βασιζόμενοι στη μέχρι τότε οικονομική βοήθεια συγγενών και φίλων αλλά και στις διαβεβαιώσεις που είχαμε από οικεία μας πρόσωπα πως θα μας προσλάμβαναν σε δικές τους επιχειρήσεις, προτείναμε στους πιστωτές μας να καταβάλουμε το 85% της εμπορικής αξίας του ακινήτου μας σε 240 μηνιαίες δόσεις, ήτοι σε 20 έτη. Δηλαδή, εκτιμώντας την εμπορική αξία του συνόλου του ακινήτου μας στο χρηματικό ποσό των 80.000 € και με σταθερό επιτόκιο 4,5% αναλογούσε μηνιαία δόση ύψους 430,20 €, ποσό που ήταν και είναι πολύ μεγαλύτερο από τις σημερινές μας δυνατότητες αποπληρωμής. Μολαταύτα, κανένα πιστωτικό ίδρυμα δεν απάντησε στην πρόταση εξωδικαστικού συμβιβασμού που καταθέσαμε.
 1. Σχέδιο διευθέτησης οφειλών. Με την παρούσα αίτηση αιτούμαστε σύμφωνα με τα άρθρα 5 και 6 του ν. 3869/2010 να γίνει δεκτό το κατωτέρω σχέδιο ρύθμισης των χρεών μας: Ως προς τον πρώτο εξ ημών: 1. Στην ALPHA ΤΡΑΠΕΖΑ Α.Ε. όπου, δυνάμει της με αριθμό ... σύμβασης στεγαστικού δανείου οφείλουμε


text: από κοινού οι αιτούντες συνολικά το χρηματικό ποσό των 54.513,27 €, προτείνουμε να μας δοθεί τετραετής περίοδος χάριτος, αρχόμενη από την ημερομηνία αποδοχής μέσω δικαστικού συμβιβασμού άλλως από τη δημοσίευση της απόφασης επί της παρούσας αίτησης, προκειμένου ο πρώτος εξ ημών να μπορέσω να ρυθμίσω τις υπόλοιπες οφειλές μου προς τους μη εμπραγμάτως εξασφαλισμένους δανειστές μου, όπως αναλυτικά θα παραθέσω ευθύς παρακάτω. Αμέσως μετά τη πάροδο της ως άνω περιόδου χάριτος των τεσσάρων ετών (48 μήνες) και προκειμένου να σωθεί η πρώτη και μοναδική κατοικία μας, προτείνουμε να καταβάλουμε μηνιαίως το ποσό των 200 € για 240 μήνες (20 έτη) με το μέσο συμβατικό κυμαινόμενο επιτόκιο ενός στεγαστικού δανείου, το οποίο ανέρχεται σήμερα σε 3,80% (επομένως το επιτόκιο των πράξεων κύριας αναχρηματοδότησης της Ευρωπαϊκής Κεντρικής Τράπεζας που σήμερα ανέρχεται σε 1% πλέον περιθωρίου 2,80 ποσοστιαίων μονάδων), ήτοι το συνολικό ποσό των 48.000 €, πλέον των τόκων. Επαναλαμβάνω ότι στην εν λόγω δανειακή σύμβαση είμαι συνοφειλέτης με τη σύζυγό μου και ως εκ τούτου η συγκεκριμένη πρότασή μου περιλαμβάνει και τη σύζυγό μου, μιας και η τελευταία έχει μηδενικά εισοδήματα. 2. Στην ALPHA ΤΡΑΠΕΖΑ Α.Ε. όπου, δυνάμει της με αριθμό ... σύμβασης δανείου «Όλα σε 1» οφείλω συνολικά το χρηματικό ποσό των 32.891,17 €, προτείνω να καταβάλω μηνιαίως το ποσό των 89,34 € για 48 μήνες (4 έτη), ήτοι το συνολικό ποσό των 4.288,11 €. 3. Στην ALPHA ΤΡΑΠΕΖΑ Α.Ε. όπου, δυνάμει της με αριθμό ... σύμβασης πιστωτικής κάρτας οφείλω συνολικά το χρηματικό ποσό των 1.376,63 €, προτείνω να καταβάλω μηνιαίως το ποσό των 3,74 € για 48 μήνες (4 έτη), ήτοι το συνολικό ποσό των 179,47 €. 4. Στην CITIBANK INTERNATIONAL plc όπου, δυνάμει της με αριθμό λογαριασμού ... σύμβασης προσωπικού δανείου οφείλω συνολικά το χρηματικό ποσό των 12.553,34 €, προτείνω να καταβάλω μηνιαίως το ποσό των 34,10 € για 48 μήνες (4 έτη), ήτοι το συνολικό ποσό των 1.636,61 €. 5. Στην ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. όπου, δυνάμει της με αριθμό ... σύμβασης καταναλωτικού δανείου οφείλω συνολικά το χρηματικό ποσό των 18.280,01 €, προτείνω να καταβάλω μηνιαίως το ποσό των 49,65 € για 48 μήνες (4 έτη), ήτοι το συνολικό ποσό των 2.383,21 €. 6. Στην EFG EUROBANK ERGASIAS A.E. (ως διαχειρίστρια της τιτλοποιημένης απαίτησης της DANEION APC LTD, στην οποία έχει εκχωρηθεί το παρόν προϊόν κατά το άρθρο 10 του Ν.3156/2003) όπου, δυνάμει της με αριθμό ... σύμβασης καταναλωτικού δανείου οφείλω συνολικά το χρηματικό ποσό των 8.533,94 €, προτείνω να καταβάλω μηνιαίως το ποσό των 23,18 € για 48 μήνες (4 έτη), ήτοι το συνολικό ποσό των 1.112,59 €. Ως προς τη δεύτερη εξ ημών: Παραπέμπω στην παραπάνω με αριθμό 1 ενότητα του σχεδίου διευθέτησης οφειλών του συζύγου μου, η οποία αναφέρεται στην κοινή μας οφειλή από τη σύμβαση στεγαστικού δανείου προς την ALPHA ΤΡΑΠΕΖΑ Α.Ε. Τα ανωτέρω ποσά δόσεων, που αφορούν τις πρώτες 48 μηνιαίες δόσεις (4 έτη), μας δίνουν το άθροισμα του συνολικού ποσού των 200 € το μήνα. Το συνολικό άθροισμα των οφειλών ανέρχεται στο ποσό των 128.148,36 €. Η συνολική καταβολή αποπληρωμής, βάσει


text:
του ανωτέρω σχεδίου, που αφορά τις πρώτες 48 μηνιαίες δόσεις (4 έτη) ανέρχεται στο ποσό των 9.600,00 €. Οι παραπάνω μηνιαίες χρηματικές δόσεις προτείνουμε να καταβάλλονται σε κάθε πιστώτρια τράπεζα εντός των τριών πρώτων εργάσιμων ημερών κάθε μήνα.
 2. Εξαίρεση της κύριας κατοικίας από την εκποίηση. Με την παρούσα αίτησή μας δηλώνουμε ότι επιθυμούμε να διατηρήσουμε και να προστατεύσουμε την κύρια και μοναδική μας κατοικία από τη ρευστοποίηση για την ικανοποίηση των πιστωτών. Τούτο δε μάλιστα καθώς η αντικειμενική αξία του εν λόγω ακινήτου δεν υπερβαίνει το αφορολόγητο όριο πρώτης κατοικίας, το οποίο ανέρχεται στην περίπτωσή μας για έγγαμο/η με ένα παιδί σε 200.000 ευρώ, προσαυξημένο κατά πενήντα τοις εκατό, δηλαδή το ποσόν των 300.000 ευρώ. Υπάγεται συνεπώς στην προστατευτική ρύθμιση του άρθρου 9 παρ.2 του ν. 3869/2010 και προστατεύεται στην περίπτωση συνδρομής των όρων για τη δικαστική ρύθμιση των χρεών από τη ρευστοποίηση με την ανάληψη από εμάς της υποχρέωσης για εξόφληση οφειλών μέχρι το 85% της εμπορικής αξίας του ιδανικού μας μεριδίου επί του εν λόγω ακινήτου. Για το σκοπό αυτό με το παραπάνω σχέδιο διευθέτησης των οφειλών μας προτείνουμε την προνομιακή ικανοποίηση της εμπραγμάτως ασφαλισμένης πιστώτριας ALPHA ΤΡΑΠΕΖΑ Α.Ε. επί του υπέγγυου ακινήτου.
 3. Σύμμετρη ικανοποίηση των υπολοίπων πιστωτών. Για όλες τις υπόλοιπες μη εμπραγμάτως εξασφαλισμένες απαιτήσεις προτείνεται η σύμμετρη μερική ικανοποίησή τους για χρονικό διάστημα τεσσάρων ετών με την καταβολή των αναφερόμενων παραπάνω οφειλών. Με βάση, λοιπόν, το παραπάνω σχέδιο διευθέτησης για τις οφειλές αυτές θα καταβάλλεται κάθε μήνα και επί τέσσερα έτη το ποσόν των 200,00 ευρώ συμμέτρως κατανεμόμενο.
 4. Λοιποί όροι της προτεινόμενης ρύθμισης. Η καταβολή των παραπάνω δόσεων θα αρχίσει από τον πρώτο μήνα που ακολουθεί την επικύρωση του δικαστικού συμβιβασμού. Με την εξόφληση των δόσεων που προβλέπονται για κάθε ρυθμιζόμενη οφειλή, απαλλασσόμαστε από το υπόλοιπο αυτής. Σε περίπτωση καθυστέρησης της καταβολής τεσσάρων δόσεων ο θιγόμενος πιστωτής μπορεί να προχωρήσει σε καταγγελία των παραπάνω ρυθμίσεων των οφειλών μας.
 5. Σύνοψη του σχεδίου διευθέτησης. Συνοψίζοντας τα αποτελέσματα του σχεδίου ρύθμισης, επιση-μαίνονται τα εξής: 1. Για την υπό 1 οφειλή μας ύψους 54.513,27 € προς την ανώνυμη τραπεζική εταιρία ALPHA ΤΡΑΠΕΖΑ A.E. και μετά την πάροδο της περιόδου χάριτος διάρκειας 48 μηνών, ήτοι 4 ετών, θα καταβάλλουμε εντόκως 200,00 € μηνιαίως για 240 μήνες (20 έτη) με το μέσο συμβατικό κυμαινόμενο επιτόκιο ενός στεγαστικού δανείου, το οποίο ανέρχεται σήμερα σε 3,80% (επομένως το επιτόκιο των πράξεων κύριας αναχρηματοδότησης της Ευρωπαϊκής Κεντρικής Τράπεζας που σήμερα ανέρχεται σε 1% πλέον περιθωρίου 2,80 ποσοστιαίων μονάδων), ήτοι συνολικά το ποσό των 48.000 €, πλέον των τόκων. Με την καταβολή των δόσεων αυτών και μετά το πέρας 24 ετών (4 έτη περίοδος χάριτος + 20 έτη καταβολή μηνιαίων δόσεων), αμφότεροι οι αιτούντες, θα απαλλαγούμε από το υπόλοιπο της υπό 1 οφειλής προς την πρώτη καθής. Για τις υπό 2 και 3 οφειλές του πρώτου εξ ημών ύψους 32.891,17 € και 1.376,63 € αντίστοιχα προς την ίδια πιστώτρια τράπεζα θα καταβάλλω συνολικά 93,08 € (89,34 € + 3,74 €) μηνιαίως για 48 μήνες, ήτοι συνολικά 4.467,58 € (4.288,11 € + 179,47


text:
€). Με την καταβολή των δόσεων αυτών θα απαλλαγώ από το υπόλοιπο των υπό 2 και 3 οφειλών προς την πρώτη καθής. 2. Για την υπό 4 οφειλή του πρώτου εξ ημών ύψους 12.553,34 € προς την ανώνυμη τραπεζική εταιρία CITIBANK INERNATIONAL plc θα καταβάλλω συνολικά 34,10 € μηνιαίως για 48 μήνες, ήτοι συνολικά 1.636,61 €. Με την καταβολή των δόσεων αυτών θα απαλλαγώ από το υπόλοιπο της υπό 4 οφειλής προς την δεύτερη καθής. 3. Για την υπό 5 οφειλή του πρώτου εξ ημών ύψους 18.280,01 € προς την ανώνυμη τραπεζική εταιρία ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. θα καταβάλλω συνολικά 49,65 € μηνιαίως για 48 μήνες, ήτοι συνολικά 2.383,21 €. Με την καταβολή των δόσεων αυτών θα απαλλαγώ από το υπόλοιπο της υπό 5 οφειλής προς την τρίτη καθής. 4. Για την υπό 6 οφειλή του πρώτου εξ ημών ύψους 8.533,94 € προς την ανώνυμη τραπεζική εταιρία EFG EUROBANK ERGASIAS Α.Ε. θα καταβάλλω συνολικά 23,18 € μηνιαίως για 48 μήνες, ήτοι συνολικά 1.112,59 €. Με την καταβολή των δόσεων αυτών θα απαλλαγώ από το υπόλοιπο της υπό 6 οφειλής προς την τέταρτη καθής. Σύμφωνα λοιπόν με το άρθρο 5 του ν. 3869/2010 καλούνται οι ανωτέρω πιστωτές μου όπως υποβάλουν εγγράφως στην γραμματεία του ανωτέρω αρμοδίου δικαστηρίου τις παρατηρήσεις τους σχετικά με το ανωτέρω και ιδίως να δηλώσουν εάν συμφωνούν ή όχι με το προτεινόμενο Σχέδιο διευθετήσεως των οφειλών εντός προθεσμίας δύο (2) μηνών από την κατάθεση της αιτήσεως αυτής στο παραπάνω Ειρηνοδικείο. Σε περίπτωση παρελεύσεως της ανωτέρω προθεσμίας απράκτου σύμφωνα με τη διάταξη της παραγράφου 2 εδάφιο 3 του άρθρου 5 του ν. 3869/2010 τεκμαίρεται ότι ο πιστωτής συμφωνεί με το σχέδιο διευθέτησης των οφειλών. Εξάλλου, αν στο αρχικό ή τροποποιημένο σχέδιο συγκατατίθενται πιστωτές με απαιτήσεις που υπερβαίνουν το ήμισυ του συνολικού ποσού των απαιτήσεων, στους οποίους περιλαμβάνονται σε κάθε περίπτωση το σύνολο των πιστωτών με εμπραγμάτως εξασφαλιζόμενες απαιτήσεις και πιστωτές με απαιτήσεις που υπερβαίνουν το ήμισυ των τυχόν εργατικών απαιτήσεων, το Δικαστήριο, μετά από αίτηση του οφειλέτη ή οποιουδήποτε από τους πιστωτές που υποβάλλεται εγγράφως μέχρι τη συζήτηση της αιτήσεως, υποκαθιστά την έλλειψη συγκατάθεσης, εφόσον κριθεί ότι οι τελευταίοι αντιτίθενται καταχρηστικά στο συμβιβασμό. Στην περίπτωση αυτή θεωρείται ότι επήλθε ο συμβιβασμός και ότι ανακλήθηκε η αίτηση για την απαλλαγή από τα χρέη (άρθρο 7 νόμου 3869/2010).
 Γ. ΔΙΚΑΣΤΙΚΗ ΡΥΘΜΙΣΗ ΟΦΕΙΛΩΝ Επικουρικά, σύμφωνα με το άρθρο 8 παρ. 1 και 2 ν. 3869/2010 «αν το σχέδιο διευθέτησης των οφειλών δεν γίνει δεκτό από τους πιστωτές, σύμφωνα με τα οριζόμενα στην παράγραφο 2 του προηγούμενου άρθρου ή αν εκδηλώθηκαν αντιρρήσεις κατά του σχεδίου διευθέτησης των οφειλών και δεν υποκαθίστανται αυτές, σύμφωνα με τα οριζόμενα στο προηγούμενο άρθρο, το δικαστήριο ελέγχει την ύπαρξη των αμφισβητούμενων απαιτήσεων και την πλήρωση των προϋποθέσεων του άρθρου 1 για τη ρύθμιση των οφειλών και απαλλαγή του οφειλέτη. Αν τα περιουσιακά στοιχεία του οφειλέτη δεν είναι επαρκή, το δικαστήριο, λαμβάνοντας υπόψη τα πάσης φύσεως εισοδήματά του, ιδίως εκείνα από την προσωπική του εργασία, τη δυνατότητα συνεισφοράς της συζύγου και σταθμίζοντας αυτά με τις βιοτικές ανάγκες του


text: ιδίου και των προστατευόμενων μελών της οικογένειάς του, τον υποχρεώνει να καταβάλει μηνιαίως και για χρονικό διάστημα τεσσάρων ετών ορισμένο ποσό για ικανοποίηση των απαιτήσεων των πιστωτών του συμμέτρως διανεμόμενο». Εξάλλου, κατά το άρθρο 9 του ν. 3869/2010 το δικαστήριο διατάσσει τη ρευστοποίηση της περιουσίας, η εκποίηση της οποίας κρίνεται απαραίτητη για την ικανοποίηση των πιστωτών. Ωστόσο, «ο οφειλέτης μπορεί να υποβάλει πρόταση εκκαθάρισης ζητώντας να εξαιρεθεί από την εκποίηση βεβαρημένο ή μη με εμπράγματη ασφάλεια ακίνητο, που χρησιμεύει ως μοναδική κατοικία του, εφόσον τούτο δεν υπερβαίνει σε εμβαδόν το προβλεπόμενο από τις ισχύουσες διατάξεις όριο αφορολόγητης απόκτησης πρώτης κατοικίας, προσαυξημένο κατά πενήντα τοις εκατό. Στην περίπτωση αυτή το δικαστήριο ρυθμίζει την ικανοποίηση απαιτήσεων των πιστωτών μέχρι συνολικό ποσό που ανέρχεται στο ογδόντα πέντε τοις εκατό της εμπορικής αξίας του ακινήτου της μοναδικής κατοικίας, όπως αυτή αποτιμάται από το δικαστήριο. Η ρύθμιση μπορεί να προβλέπει και περίοδο χάριτος. Η εξυπηρέτηση της οφειλής γίνεται με επιτόκιο που δεν υπερβαίνει αυτό της ενήμερης οφειλής ή το μέσο επιτόκιο στεγαστικού δανείου με κυμαινόμενο επιτόκιο που ίσχυε σύμφωνα με το στατιστικό δελτίο της Τράπεζας της Ελλάδος κατά τον τελευταίο μήνα για τον οποίο υφίσταται μέτρηση, αναπροσαρμοζόμενο με επιτόκιο αναφοράς αυτό των Πράξεων Κύριας Αναχρηματοδότησης της Ευρωπαϊκής Κεντρικής Τράπεζας, και χωρίς ανατοκισμό. Οι απαιτήσεις των πιστωτών που έχουν εμπράγματη ασφάλεια στο ακίνητο ικανοποιούνται προνομιακά από τις καταβολές του οφειλέτη με βάση την παρούσα παράγραφο. Για τον προσδιορισμό της περιόδου τοκοχρεολυτικής εξόφλησης της οριζομένης συνολικής οφειλής λαμβάνεται υπόψη η διάρκεια των συμβάσεων δυνάμει των οποίων χορηγήθηκαν πιστώσεις στον οφειλέτη. Η περίοδος πάντως αυτή δεν μπορεί να υπερβαίνει τα είκοσι έτη. Η μη τήρηση από τον οφειλέτη των υποχρεώσεων που επιβάλλονται κατ’ εφαρμογή της παραγράφου αυτής, επιτρέπει στον πιστωτή να κινήσει διαδικασίες αναγκαστικής εκτέλεσης κατά του οφειλέτη και της μοναδικής κατοικίας του. Δεν επιτρέπεται η καταγγελία της ρύθμισης αυτής αν δεν υπάρχει καθυστέρηση τεσσάρων τουλάχιστον μηνιαίων δόσεων». Περαιτέρω, σύμφωνα με το άρθρο 11 παρ. 1 του ν. 3869/2010, «η κανονική εκτέλεση από τον οφειλέτη των υποχρεώσεων που επιβάλλονται με την απόφαση που εκδίδεται σε εφαρμογή των παραγράφων 2, 4 και 5 του άρθρου 8 επιφέρει, με την επιφύλαξη των όσων ορίζονται στην παράγραφο 2 του άρθρου 9, την απαλλαγή του από κάθε τυχόν υφιστάμενο υπόλοιπο οφειλής έναντι όλων των πιστωτών, ακόμη και έναντι εκείνων που δεν ανήγγειλαν τις απαιτήσεις τους». Με την παρούσα αίτησή μας ζητούμε από το Δικαστήριό Σας τη ρύθμιση των οφειλών και την εξαίρεση από την εκποίηση του παραπάνω ακίνητου που χρησιμεύει ως κύρια κατοικία μας, καθώς συντρέχουν οι προϋποθέσεις του άρθρου 1 του ν. 3869/2010 για τη ρύθμιση των οφειλών μας από το Δικαστήριό Σας σύμφωνα με το άρθρο 8 και την εξαίρεση της κύριας κατοικίας μας από τη ρευστοποίηση της περιουσίας μας για την ικανοποίηση των πιστωτών σύμφωνα με το άρθρο 9 παρ. 2 του ίδιου νόμου. Εφαρμόζοντας επομένως τις διατάξεις αυτές στην περίπτωση της προσωπικής και οικονομικής μας κατάστασης, όπως αυτή απεικονίστηκε παραπάνω, προκύπτουν τα ακόλουθα: α) Όπως ήδη παραπάνω ανέφερα, το σύνολο των οφειλών του πρώτου εξ ημών ανέρχεται στο


text: ποσό των 128.148,36 €, εκ των οποίων εμπραγμάτως εξασφαλισμένη είναι η με αριθμό 1 οφειλή, η οποία ανέρχεται στο ποσό των 54.513,27. β) Η αξία του ιδιόκτητου, κατά ποσοστό 1⁄2 εξ αδιαιρέτου έκαστου εξ ημών, ακινήτου που χρησιμοποιούμε ως κύρια κατοικία μας ανέρχεται στο ποσό των 80.000 €, οπότε το 85% αυτής ανέρχεται σε 68.000 €. Η πρώτη καθής πιστώτρια με εμπράγματη ασφάλεια στο ακίνητο ικανοποιείται προνομιακά. γ) Η αποπληρωμή του ανωτέρω υπό 1 στεγαστικού δανείου θα πραγματοποιηθεί μετά από είκοσι τέσσερα έτη (συμπεριλαμβανομένης τετραετούς περιόδου χάριτος), ήτοι σε 48 μήνες (περίοδος χάριτος) + 240 μηνιαίες δόσεις, εντόκως με το μέσο συμβατικό επιτόκιο στεγαστικών δανείων. Για την εξόφληση της παραπάνω οφειλής ύψους 54.513,27 € προβλέπεται ότι θα καταβάλλουμε στην ALPHA ΤΡΑΠΕΖΑ Α.Ε. αμέσως μετά τη πάροδο της περιόδου χάριτος των 48 μηνών και προκειμένου να σωθεί η πρώτη και μοναδική κατοικία μας, θα καταβάλουμε μηνιαίως το ποσό των 200 € για 240 μήνες (20 έτη) με το μέσο συμβατικό κυμαινόμενο επιτόκιο ενός στεγαστικού δανείου, το οποίο ανέρχεται σήμερα σε 3,80% (επομένως το επιτόκιο των πράξεων κύριας αναχρηματοδότησης της Ευρωπαϊκής Κεντρικής Τράπεζας που σήμερα ανέρχεται σε 1% πλέον περιθωρίου 2,80 ποσοστιαίων μονάδων), ήτοι το συνολικό ποσό των 48.000 €, πλέον των τόκων. δ) Λαμβάνοντας υπόψη ότι το παραπάνω ποσό που θα πρέπει να καταβάλουμε για τη διάσωση της κύριας κατοικίας μας, το εισόδημά μας, τη δυνατότητα συνεισφοράς του καθενός μας και την κάλυψη των βιοτικών αναγκών της οικογένειάς μας το ποσόν το οποίο θα μπορούσαμε να καταβάλλουμε για την ρύθμιση των υπολοίπων οφειλών μας στο πλαίσιο της τετραετούς ρύθμισης του άρθρου 8 παρ. 2 του ν. 3869/10 ανέρχεται σε 200 ευρώ. To ποσόν αυτό διανέμεται συμμέτρως στους ανέγγυους πιστωτές με βάση τις ακόλουθες απαιτήσεις τους: 1. Η υπό 1 αφορά την εμπραγμάτως εξασφαλισμένη απαίτηση της ALPHA ΤΡΑΠΕΖΑ Α.Ε. 2. Στην ALPHA ΤΡΑΠΕΖΑ Α.Ε. όπου, δυνάμει της με αριθμό ... σύμβασης δανείου «Όλα σε 1» οφείλω συνολικά το χρηματικό ποσό των 32.891,17 €, προτείνω να καταβάλω μηνιαίως το ποσό των 89,33 € για 48 μήνες (4 έτη), ήτοι το συνολικό ποσό των 4.288,11 €. 3. Στην ALPHA ΤΡΑΠΕΖΑ Α.Ε. όπου, δυνάμει της με αριθμό ... σύμβασης πιστωτικής κάρτας οφείλω συνολικά το χρηματικό ποσό των 1.376,63 €, προτείνω να καταβάλω μηνιαίως το ποσό των 3,74 € για 48 μήνες (4 έτη), ήτοι το συνολικό ποσό των 179,47 €. 4. Στην CITIBANK INTERNATIONAL plc όπου, δυνάμει της με αριθμό λογαριασμού ... σύμβασης προσωπικού δανείου οφείλω συνολικά το χρηματικό ποσό των 12.553,34 €, προτείνω να καταβάλω μηνιαίως το ποσό των 34,10 € για 48 μήνες (4 έτη), ήτοι το συνολικό ποσό των 1.636,61 €. 5. Στην ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. όπου, δυνάμει της με αριθμό ... σύμβασης καταναλωτικού δανείου οφείλω συνολικά το χρηματικό ποσό των 18.280,01 €, προτείνω να καταβάλω μηνιαίως το ποσό των 49,65 € για 48 μήνες (4 έτη), ήτοι το συνολικό ποσό των 2.383,21 €. 6. Στην EFG EUROBANK ERGASIAS A.E. (ως διαχειρίστρια της τιτλοποιημένης απαίτησης της DANEION APC LTD, στην οποία έχει εκχωρηθεί το παρόν προϊόν κατά το άρθρο 10


text:
του Ν.3156/2003) όπου, δυνάμει της με αριθμό ... σύμβασης καταναλωτικού δανείου οφείλω συνολικά το χρηματικό ποσό των 8.533,94 €, προτείνω να καταβάλω μηνιαίως το ποσό των 23,18 € για 48 μήνες (4 έτη), ήτοι το συνολικό ποσό των 1.112,59 €. ε) Εφόσον, ο πρώτος εξ ημών, τηρήσω την παραπάνω ρύθμιση που θα με υποχρεώσει το δικαστήριο σύμφωνα με την παρ. 2 του άρθρου 8 του ν. 3869/2010, θα απαλλαγώ με την πάροδο της τετραετίας από τα χρέη μου προς τους παραπάνω πιστωτές, με την επιφύλαξη της με αριθμό 1 εμπραγμάτως εξασφαλισμένης οφειλής που γίνεται με βάση το άρθρο 9 παρ.2 για την εξαίρεση της κατοικίας μας από τη ρευστοποιήσιμη περιουσία μας.
 Δ. ΠΡΟΣΚΟΜΙΖΟΜΕΝΑ ΕΓΓΡΑΦΑ Επειδή προσκομίζουμε στο Δικαστήριό Σας αναλυτική κατάσταση των περιουσιακών μας στοιχείων, των εισοδημάτων και των οφειλών μας, στοιχεία που έχουμε ήδη γνωστοποιήσει στους πιστωτές μας. Επειδή επιπρόσθετα και προς απόδειξη της υπό κρίσιν αιτήσεώς μας προσκομίζουμε τα ακόλουθα έγγραφα: 1. Τις βεβαιώσεις αποτυχίας του εξωδικαστικού συμβιβασμού σύμφωνα με την παρ.2 του άρθρου 2 του Ν. 3869/2010 (σχετικά 1α και 1β). 2. Υπεύθυνες δηλώσεις για την ορθότητα των αναφερομένων στην παρούσα εισοδημάτων, περιουσίας και οφειλών, καθώς και για τις τυχόν μεταβιβάσεις ακινήτων εντός της παρελθούσης τριετίας (σχετικά 2α και 2β). 3. Αντίγραφα των αστυνομικών ταυτοτήτων των ιδίων και της κόρης μας (σχετικά 3α, 3β και 3γ). 4. Αντίγραφο του Ε9 του έτους 2006 και 2007 (σχετικό 4α και 4β). 5. Εκκαθαριστικά σημειώματα φόρου εισοδήματος για τα έτη 2009, 2010 και 2011 (σχετικά 5α, 5β και 5γ). 6. Υπεύθυνη Δήλωση μεταβίβασης του αυτοκινήτου που κατείχα - ο πρώτος εξ ημών- προκειμένου να αποπληρώσω το ανάλογο δάνειο, το οποία είχα πάρει για να το αποκτήσω (σχετικό 6). 7. Φωτοτυπίες από την πρώτη σελίδα της αίτησης εξωδικαστικού συμβιβασμού που καταθέσαμε στις πιστώτριες τράπεζες, από τις οποίες προκύπτει η ημερομηνία κατάθεσής τους (σχετικά 7α, 7β, 7γ, 7δ και 7ε). 8. Αντίγραφα των προτάσεων εξωδικαστικού συμβιβασμού που καταθέσαμε (σχετικά 8α και 8β). 9. Αντίγραφα των δελτίων ανεργίας του ΟΑΕΔ (σχετικά 8α και 8β). 10. Βεβαίωση λήψης επιδόματος ανεργίας από τον ΟΑΕΔ (σχετικό 10). 11. Το από ... συμφωνητικό συνεργασίας με την εταιρία «...» (σχετικό 11). 12. Ιατρική βεβαίωση σχετικά με ... (σχετικό 12). 13. Ενδεικτικό λογαριασμό κινητής τηλεφωνίας (σχετικό 13). 14. Ενδεικτικό λογαριασμό ΔΕΗ (σχετικό 14). 15. Ενδεικτικό λογαριασμό ΕΥΑΘ (σχετικό 15). 16. Αντίγραφα των τίτλων ιδιοκτησίας του ακινήτου μας (σχετικά 16α και 16β). 17. Τις αναλυτικές καταστάσεις των οφειλών μας που μας χορήγησαν οι δανειστές μας (σχετικά 17α, 17β, 17γ, 17δ και 17ε).
 Επειδή στην παρούσα αίτησή μας κατ’ άρθρο 4 παρ.1 του Ν. 3869/2010 εμπεριέχονται νομίμως τ’ απαιτούμενα στο άρθρο 5 του ίδιου νόμου, ήτοι η κατάσταση της υπάρχουσας περιουσίας και των εισοδημάτων μας, καθώς και το σχέδιο διευθέτησης των οφειλών μας. Επειδή οι οφειλές μας έχουν καταστεί ληξιπρόθεσμες, διότι ευρισκόμαστε σε πραγματική και αναίτια μόνιμη αδυναμία πληρωμής των δόσεων προς τους πιστωτές μας. Επειδή η αδυναμία πληρωμής στην οποία έχουμε περιέλθει δεν οφείλεται σε δόλο ή σε υπαιτιότητά μας, ούτε καν σε αμέλεια, αλλά σε εξωγενείς παράγοντες τους οποίους


text:
δεν μπορέσαμε ούτε να προβλέψουμε, αλλά και ούτε να αντιπαλέψουμε. Επειδή η παρούσα αίτηση είναι νόμιμη, βάσιμη και αληθής, αποδεικνύονται δε πάντα τ’ ανωτέρω δια μαρτύρων και εγγράφων, το δε Δικαστήριο Σας είναι το κατά τόπον αρμόδιο λόγω της κατοικίας μας για την εκδίκαση αυτής.
 ΓΙΑ ΤΟΥΣ ΛΟΓΟΥΣ ΑΥΤΟΥΣ ΖΗΤΟΥΜΕ Να γίνει δεκτή η παρούσα αίτησή μας. Να επικυρωθεί το ανωτέρω Σχέδιο Διευθέτησης Οφειλών, ως ανωτέρω προτείνεται ή ως τροποποιηθεί, κατά τα οριζόμενα στο άρθρο 7 του ν. 3869/2010, με τη συγκατάθεση όλων των πιστωτών ώστε να αποκτήσει το σχέδιο ισχύ δικαστικού συμβιβασμού. Επικουρικά, σε περίπτωση μη επίτευξης δικαστικού συμβιβασμού, να διαταχθεί η ρύθμιση των χρεών μας σύμφωνα με το άρθρο 8 παρ.1 και 2 ν. 3869/2010 για χρονικό διάστημα τεσσάρων ετών και να οριστούν οι μηνιαίες καταβολές που υποχρεούμαστε να καταβάλλουμε στους καθών πιστωτές μας, λαμβάνοντας υπόψη τα εισοδήματά μας και σταθμίζοντας αυτά με τις βιοτικές ανάγκες μας, σε ύψος που να μπορούμε να καταβάλουμε σύμφωνα με τα διαλαμβανόμενα στην αίτησή μας. Να εξαιρεθεί από την εκποίηση της περιουσίας μας για την ικανοποίηση των πιστωτών το παραπάνω ακίνητο, ήτοι το διαμέρισμα του δευτέρου ορόφου, καθαρού εμβαδού 40,76 τετραγωνικών μέτρων, το οποίο βρίσκεται ... επί της οδού ... . Το εν λόγω διαμέρισμα διαθέτει ως παρακολούθημα την υπ’ αριθ. 2 αποθήκη του υπογείου, εμβαδού 6,05 τετραγωνικών μέτρων και την αποκλειστική χρήση μίας θέσης στάθμευσης στην πυλωτή της πολυκατοικίας, εμβαδού 12 τετραγωνικών μέτρων και χρησιμεύει ως κύρια κατοικία της οικογένειάς μας. Να αναγνωρισθεί ότι με την τήρηση της παραπάνω τετραετούς ρύθμισης των οφειλών μου, ο πρώτος εξ ημών, θα απαλλαγώ από τα χρέη μου προς τους καθών πιστωτές, με την επιφύλαξη αυτών που ρυθμίστηκαν για 240 μήνες για την εξαίρεση από την εκποίηση της κυρίας κατοικίας μας. Να συμψηφισθεί η δικαστική δαπάνη μεταξύ των διαδίκων.


text:
Έκτακτη ανακοίνωση από τον ΟΑΕΔ: ΠΡΟΓΡΑΜΜΑ ΚΟΙΝΩΦΕΛΟΥΣ ΕΡΓΑΣΙΑΣ 2.417 ΘΕΣΕΩΝ – pes.gr
 Home / Ειδήσεις / Έκτακτη ανακοίνωση από τον ΟΑΕΔ: ΠΡΟΓΡΑΜΜΑ ΚΟΙΝΩΦΕΛΟΥΣ ΕΡΓΑΣΙΑΣ 2.417 ΘΕΣΕΩΝ Έκτακτη ανακοίνωση από τον ΟΑΕΔ: ΠΡΟΓΡΑΜΜΑ ΚΟΙΝΩΦΕΛΟΥΣ ΕΡΓΑΣΙΑΣ 2.417 ΘΕΣΕΩΝ
 Posted by: maryav in Ειδήσεις, Ιστοσελίδες, Προτεινόμενα, Χρήσιμα
 66 Views Τη δημιουργία 2.417 θέσεων πλήρους απασχόλησης, μέσω της πρόσληψης προσωπικού σε επιβλέποντες φορείς, για χρονικό διάστημα πέντε μηνών, αφορά η δεύτερη Δημόσια Πρόσκληση (Νο 4/2015) (εκδόθηκε στις 10 Ιουλίου) προγραμμάτων Κοινωφελούς Χαρακτήρα.
 Η διαδικασία υποβολής των αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω, ξεκινά το Σάββατο 11 Ιουλίου, στις 10 το πρωί και λήγει στις 12 το μεσημέρι στις 20 Ιουλίου.
 Η υποβολή των αιτήσεων γίνεται με απλό τρόπο – αποκλειστικά μέσω του διαδικτύου – στην ιστοσελίδα του ΟΑΕΔ, χρησιμοποιώντας το σχετικό πεδίο υποβολής ηλεκτρονικής αίτησης. Σύμφωνα με το περιεχόμενο της με αριθμό 4/2015 Δημόσιας Πρόσκλησης, δικαίωμα υποβολής ηλεκτρονικών αιτήσεων, διαδικτυακά, στα προγράμματα Κοινωφελούς Χαρακτήρα έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ που ανήκουν σε –τουλάχιστον- μια από τις παρακάτω κατηγορίες:
 4. Άνεργοι πτυχιούχοι ΑΕΙ Πανεπιστημιακού και Τεχνολογικού τομέα εγγεγραμμένοι στα μητρώα ανέργων του ΟΑΕΔ, για την κάλυψη θέσεων με βάση τα τυπικά προσόντα τους. 5. Εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών.Ακόμα, επισημαίνεται ότι οι ενδιαφερόμενοι άνεργοι έχουν δικαίωμα να υποβάλουν μία ηλεκτρονική αίτηση συμμετοχής, ως πιστοποιημένοι χρήστες στις Ηλεκτρονικές Υπηρεσίες της διαδικτυακής πύλης του ΟΑΕΔ εισάγοντας τους κωδικούς πρόσβασης σε αυτή (Ονομασία Χρήστη και Συνθηματικό).
 β) άνεργοι που ανήκουν στην κατηγορία των Ατόμων με Αναπηρία, αλλά έχουν εγγραφεί ως κοινοί άνεργοι στο γενικό μητρώο του Οργανισμού και επιθυμούν να μεταφερθούν στο ειδικό μητρώο ΑμεΑ του ΟΑΕΔ και
 1. Το χρονικό διάστημα συνεχόμενης εγγεγραμμένης ανεργίας του ωφελουμένου με ανώτατο όριο τους 36 μήνες 2. Το χρονικό διάστημα συνεχόμενης εγγεγραμμένης ανεργίας του/της συζύγου των ανέργων της πρώτης κατηγορίας, με ανώτατο όριο τους 36 μήνες
 ΠΗΓΗ: www.ingossip.gr
 ανακοίνωση Έκτακτη ΕΡΓΑΣΙΑΣ ΟΑΕΔ πρόγραμμα 2015-07-11
 Tagged with: ανακοίνωση Έκτακτη ΕΡΓΑΣΙΑΣ ΟΑΕΔ πρόγραμμα
 Previous: Εμπρηστής μέχρι τέλους ο Σόιμπλε
 Next: Πώς κάθονται οι υπουργοί Οικονομικών στο Eurogroup


text:
ΕΠΑΣ Μαθητείας ΟΑΕΔ Archives - e-ptolemeos.gr
 Αρχική > Αρχείο Ετικετών: ΕΠΑΣ Μαθητείας ΟΑΕΔ
 Αρχείο Ετικετών: ΕΠΑΣ Μαθητείας ΟΑΕΔ
 Κούλα Πουλασιχίδου 10/06/2019 | 13:25 Αστυνομικό Δελτίο, Τοπική Επικαιρότητα
 Με 8 νέες ειδικότητες τεχνιτών εργαλειομηχανών, τεχνιτών Ηλεκρολογικών Εργασιών, Τεχνιτών Θερμικών και Υδραυλικών Εγκαταστάσεων, Κομμωτικής Τέχνης, Τεχνιτών Μηχανών και Συστημάτων Αυτοκινήτου, Τεχνιτών Μεταλλικών Κατασκευών, Ξενοδοχειακών Επιχειρήσεων και Φυτοτεχνικών Επιχειρήσεων – Αρχιτεκτονικής τοπίου, ...
 e-ptolemeos team 31/05/2019 | 10:14 Τοπική Επικαιρότητα
 ΑΝΑΚΟΙΝΩΣΗ Ο Οργανισμός Απασχόλησης Εργατικού Δυναμικού ανακοινώνει ότι κατά το σχολικό έτος 2019-20 θα εισαχθούν στις Επαγγελματικές Σχολές (ΕΠΑ.Σ) Μαθητείας του Οργανισμού 6.405 μαθητές και μαθήτριες για να εκπαιδευτούν σε 33 ...
 Ρόη Βασβατέκη 16/05/2019 | 12:42 Slider, Ρεπορτάζ, Τοπική Επικαιρότητα
 Δείγμα των δεξιοτήτων τους στην κομμωτική τέχνη αλλά και στο μακιγιάζ παρουσίασαν ο σπουδαστές του Τμήματος Κομμωτικής της ΕΠΑΣ του ΟΑΕΔ Πτολεμαΐδας σε συνεργασία με το Τμήμα Αισθητικής και Ποδολογίας του ΙΕΚ ...
 Πτολεμαΐδα: Περιζήτητες οι ειδικότητες της ΕΠΑΣ Μαθητείας του ΟΑΕΔ στην αγορά εργασίας
 Ρόη Βασβατέκη 15/04/2019 | 17:36 Slider, Ρεπορτάζ, Τοπική Επικαιρότητα
 Μεγάλη απορρόφηση στην τοπική αγορά εργασίας έχουν οι σπουδαστές και οι απόφοιτοι των σχολών του ΟΑΕΔ Πτολεμαΐδας, καθώς με την ολοκλήρωση της πρακτικής τους άσκησης απορροφώνται σε μεγάλο βαθμό, πάνω από 80%, ...
 ΕΠΑ.Σ ΜΑΘΗΤΕΙΑΣ ΠΤΟΛΕΜΑΪΔΑΣ – Ενημερωτική εκδήλωση με θέμα: «Ετήσια διαβούλευση με φορείς της τοπικής αγοράς Εργασίας για τον επανακαθορισμό των ειδικοτήτων των ΕΠΑ.Σ»
 e-ptolemeos team 12/04/2019 | 10:07 Τοπική Επικαιρότητα
 ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ Κ.Ε.Τ.Ε.Κ ΟΑΕΔ ΕΠΑ.Σ ΜΑΘΗΤΕΙΑΣ ΠΤΟΛΕΜΑΪΔΑΣ Σας κάνουμε γνωστό ότι η ΕΠΑ.Σ ΜΑΘΗΤΕΙΑΣ ΠΤΟΛΕΜΑΪΔΑΣ ,το γραφείο πρακτικής της ΕΠΑ.Σ Μαθητείας και το γραφείο διασύνδεσης Επαγγελματικής Εκπαίδευσης με την αγορά εργασίας της ΕΠΑ.Σ ...
 e-ptolemeos team 10/02/2019 | 21:06 Κοινωνία, Τοπική Επικαιρότητα
 Η ειδικότητα της «Επεξεργασίας Γούνας» στην ΕΠΑΣ Μαθητείας ΟΑΕΔ Καστοριάς
 e-ptolemeos team 01/10/2018 | 13:10 Κοινωνία, Τοπική Επικαιρότητα
 Τη Δευτέρα 1 Οκτωβρίου 2018 πραγματοποιήθηκε ο καθιερωμένος αγιασμός για τη νέα σχολική χρονιά της ΕΠ.ΑΣ. Μαθητείας του ΟΑΕΔ Καστοριάς. Στην Επαγγελματική Σχολή Καστοριάς, για το ακαδημαϊκό έτος 2018-2019, θα λειτουργήσουν τέσσερις ...
 ΟΑΕΔ: Τα αποτελέσματα για τις προσλήψεις στις ΕΠΑΣ – Δείτε τα αποτελέσματα στη Δυτ. Μακεδονία
 e-ptolemeos team 13/09/2018 | 16:06 Ατζέντα Προσλήψεων, Τοπική Επικαιρότητα
 Οριστικοί Πίνακες Αξιολόγησης για τις ΕΠΑΣ Μαθητείας του ΟΑΕΔ, σχ. έτους 2018-2019 ΟΑΕΔ: Σήμερα 13-09-2018 αναρτήθηκαν οι Οριστικοί πίνακες Αξιολόγησης για την πρόσληψη Εκπαιδευτικού Προσωπικού (αναπληρωτών-ωρομισθίων)για τις ΕΠΑΣ Μαθητείας του ΟΑΕΔ, σχ. ...
 Μέχρι τις 20 Σεπτεμβρίου συνεχίζονται οι εγγραφές στην ΕΠΑΣ ΟΑΕΔ Κοζάνης – Ειδικότητες
 e-ptolemeos team 10/09/2018 | 10:29 Τοπική Επικαιρότητα
 ΛΕΙΤΟΥΡΓΙΑ ΕΙΔΙΚΟΤΗΤΩΝ στην ΕΠΑΣ ΟΑΕΔ ΚΟΖΑΝΗΣ για το Σχολικό έτος 2018-19 (11ο χιλ. Κοζάνης – Λάρισας / τηλ. 24610—20041 / -20169 / -20281 / -20280) Συνεχίζονται οι εγγραφές για το Σχολικό έτος ...
 Λειτουργία Ειδικοτήτων στην ΕΠΑΣ ΟΑΕΔ Κοζάνης – Συνεχίζονται οι εγγραφές
 e-ptolemeos team 05/09/2018 | 10:36 Τοπική Επικαιρότητα
 Συνεχίζονται οι εγγραφές για το Σχολικό έτος 2018-2019 στην ΕΠΑΣ Μαθητείας του ΟΑΕΔ Κοζάνης για τις παρακάτω ειδικότητες : 1)Βοηθών Γενικής Νοσηλεία 2)Τεχνιτών Μεταλλικών Κατασκευών 3) Τεχνιτών Εργαλειομηχανών 4)Υπαλλήλων Οικονομικών Καθηκόντων 5) ...
 Λειτουργία Ειδικοτήτων στην ΕΠΑ.Σ ΟΑΕΔ Κοζάνης
 e-ptolemeos team 21/08/2018 | 09:49 Τοπική Επικαιρότητα
 Συνεχίζονται οι εγγραφές για το Σχολικό έτος


text:
2018-2019 στην ΕΠΑΣ Μαθητείας του ΟΑΕΔ Κοζάνης για τις παρακάτω ειδικότητες : 1)Βοηθών Γενικής Νοσηλείας 2)Τεχνιτών Μηχανών & Συστημάτων Αυτοκινήτου 3)Τεχνιτών Μεταλλικών Κατασκευών 4)Βοηθών Φαρμακείου ...
 ΟΑΕΔ: 5 νέοι κλάδοι και 20 νέες ειδικότητες εκπαιδευτικού προσωπικού
 e-ptolemeos team 01/08/2018 | 12:12 Ελλάδα
 Σύμφωνα με τροπολογία ορίζεται ότι «οι εκπαιδευτικοί του κλάδου ΔΕ Εμπειροτεχνιτών του ΟΑΕΔ, διατηρούν τις ειδικότητες με τις οποίες μονιμοποιήθηκαν μέχρι την καθ” οιονδήποτε τρόπο αποχώρησή τους από την υπηρεσία. Αυτές οι ...


text:
Ακροπολη News: ΟΑΕΔ ποιες αλλαγές έρχονται
 Αλλαγες φέρνει το νομοσχέδιο του υπουργείου Εργασίας στον ΟΑΕΔ .Τι αλλαγες στον ΟΑΕΔ που προβλέπει το νομοσχέδιο είναι:
 Με το άρθρο 25, επαναπροσδιορίζεται ο σκοπός τουΟΑΕΔ ., αφού στις δράσεις του Οργανισμού προστίθενται ορισμένες από εκείνες που ασκούσαν οι καταργηθέντες από 14.2.2012 με την παρ. 6 του άρθρου 1 του ν. 4046/2012 Οργανισμοί της Εργατικής Κατοικίας και
 της Εργατικής Εστίας προκειμένου να είναι εφικτή και η εκπλήρωση των ανειλημμένων υποχρεώσεων του.
 Με το άρθρο 26, τροποποιείται η σύνθεση του 17μελούς Διοικητικού Συμβουλίου του ΟΑΕΔ κατά το μέρος που σ’ αυτό προβλέπεται η συμμετοχή ενός (1) εκπροσώπου από τον Σύνδεσμο Ελληνικών Τουριστικών Επιχειρήσεων (ΣΕΤΕ), ενώ αντίστοιχα μειώνονται οι εκπρόσωποι του Συνδέσμου Επιχειρήσεων και Βιομηχανιών (ΣΕΒ) από τρεις (3) σε δύο (2). Η τροποποίηση γίνεται στο πλαίσιο της θεσμικής αναβάθμισης του ΣΕΤΕ σε ισότιμο κοινωνικό εταίρο (βλ. και άρθρο 39 παρόντος νόμου) και της ανάγκης ενεργότερης συμμετοχής αυτής της εργοδοτικής οργάνωσης στην υλοποίηση πολιτικών για την τόνωση της απασχόλησης, δεδομένης της υψηλής επίπτωσης που έχει ο τουρισμός και οι συναφείς οικονομικές δραστηριότητες στο ΑΕΠ και τη συνολική απασχόληση.
 Με την πρώτη παράγραφο του άρθρου 27 ορίζεται ότι όλες οι εισφορές που καταβάλλονται υπέρ των κλάδων και λογαριασμών του ΟΑΕΔ αποτελούν κοινωνικούς πόρους, ήτοι πόρους που νομικά είναι ασύμβατοι προς κάθε έννοια «ιδιωτικής περιουσίας», ώστε να μπορέσει να χωρήσει κατάσχεση αυτών, σύμφωνα με τις διατάξεις του άρθρου 4 του ν. 3068/2002. Επειδή οι ως άνω εισφορές προορίζονται προπάντων για την αδιάλειπτη (επομέ-
 νως άμεση στο διηνεκές) εκπλήρωση σκοπών δημόσιου χαρακτήρα (λ.χ. επιδότηση ανέργων), ορίζεται ρητά ότι επί των τραπεζικών καταθέσεων του ΟΑΕΔ στις οποίες περιλαμβάνονται και εισφορές όπως οι ανωτέρω δεν είναι επιτρεπτή η κατάσχεση. Με τη δεύτερη παράγραφο, προβλέπεται ότι οι διατάξεις του άρθρου 95 του Κώδικα Δημοσίου Λογιστικού (ν. 2362/1995) εφαρμόζονται ανάλογα και στις περιπτώσεις της κατάσχεσης εις χεί-
 ρας του ΟΑΕΔ ως τρίτου και της αναγγελίας της εκχώρησης απαιτήσεων τρίτων κατά του ΟΑΕΔ
 Με το άρθρο 28 καλύπτεται ένα νομοθετικό κενό, η θέσπιση του οποίου, είναι επιτακτική, ενόψει της ανάγκης για την προστασία της ακίνητης περιουσίας του Οργανισμού, ύστερα μάλιστα και από την αυτοδίκαιη περιέλευση της κυριότητας της ακίνητης περιουσίας τόσο του καταργηθέντος ΟΕΚ, όσο και του καταργηθέντος ΟΕΕ, στον ΟΑΕΔ (άρθρο 4 παρ. 1 ΠΥΣ 7/2012).
 Με το άρθρο 29 εξασφαλίζεται η συνδρομή των πάσης φύσεως διοικητικών αρχών, δικαστικών υπηρεσιών, δημοσίων υπηρεσιών και των υπηρεσιών της τοπικής αυτοδιοίκησης, ώστε η ελεγκτική διαδικασία του Οργανισμού που εφαρμόζεται συνολικά σε όλα τα προγράμματα και τους δικαιούχους αυτών να γίνεται απρόσκοπτα και αποτελεσματικά.
 Με το άρθρο 30, παρέχεται η δυνατότητα σε κατόχους άδειας ασκήσεως επαγγέλματος, ασφαλισμένους ή μη σε οικεία ασφαλιστικά ταμεία, που δεν ασκούν ελευθέριο ή άλλο επάγγελμα, να μπορούν να εγγράφονται ως άνεργοι στο μητρώο ανέργων του ΟΑΕΔ ., αξιοποιώντας παράλληλα τα μέτρα της πολιτείας για την ένταξη/επανένταξή τους στην αγορά εργασίας.
 Θεσπίζεται ρητά ένα ακόμη μέτρο τόνωσης της αποτελεσματικότητας των μέτρων ένταξης/επανένταξης των ανέργων στην αγορά εργασίας, καθώς η κατάργηση του μέχρι σήμερα ισχύοντος λόγου διαγραφής των εγγεγραμμένων στα μητρώα του ΟΑΕΔ ανέργων,


text:
όταν αυτοί συμμετάσχουν σε προγράμματα επαγγελματικής κατάρτισης, αναμένεται να πάψει να λειτουργεί αποτρεπτικά για εκείνους από τους εγγεγραμμένους ανέργους,
 που αποφεύγουν να συμμετάσχουν σε προγράμματα επαγγελματικής κατάρτισης, μολονότι επιθυμούν να αναβαθμίσουν τις δεξιότητες και τα προσόντα τους.
 Ορίζεται ότι στην περίπτωση εγγεγραμμένων ανέργων που έχουν τύχει τακτικής επιδότησης ανεργίας και που κατά τη διάρκεια αυτής της επιδότησης παρακολουθούν προγράμματα επαγγελματικής κατάρτισης, εφόσον η ημερήσια αποζημίωσή τους για την παρακολούθηση προγραμμάτων επαγγελματικής κατάρτισης υπερβαίνει το ύψος του καταβαλλόμενου επιδόματος ανεργίας, οι ημέρες παρακολούθησης των ως άνω προγραμμάτων αφαιρούνται από το χρόνο της εγκριθείσας γι’ αυτούς τακτικής επιδότησης ανεργίας και παύουν να εξαιρούνται από
 την κατηγορία των δικαιουμένων τακτικής επιδότησης ανεργίας όσοι εξασκούνται πρακτικά στα πλαίσια επαγγελματικού εκπαιδευτικού προγράμματος χωρίς εργασιακή σχέση.
 Τέλος, εισάγεται με πιο συστηματικό τρόπο η εφαρμογή της πλέον δοκιμασμένης σε ευρωπαϊκό επίπεδο μεθόδου ενεργοποίησης των ανέργων για την επιτυχή ένταξη/επανένταξη των εγγεγραμμένων ανέργων στην αγορά εργασίας. Η αρχή των «αμοιβαίων υποχρεώσεων»
 (mutual obligation principle) σύμφωνα με την οποία οι αναζητούντες εργασία θα προβαίνουν σε ενεργή αναζήτηση με αντάλλαγμα στοχοθετημένες ενέργειες που θα τους βοηθήσουν είτε να βρουν εργασία είτε να αυξήσουν τις πιθανότητές εξεύρεσης εργασίας (μέσω ενίσχυσης των ικανοτήτων και δεξιοτήτων τους), διαμορφώνει ένα σύγχρονο πλαίσιο δικαιωμάτων και υποχρεώσεων του ανέργου ως προς τη σχέση του με τις δημό-
 σιες υπηρεσίες απασχόλησης. Στηρίζεται στην αντίληψη ότι η ενεργή αναζήτηση εργασίας δεν αποτελεί μόνο υποχρέωση της Πολιτείας, αλλά και προσωπική υπόθεση του ανέργου, και ότι αυτή η αναζήτηση μπορεί να είναι επιτυχής μόνο εάν ο ίδιος ο άνεργος συμμετέχει αποφασιστικά.
 Πλήθος εμπειρικών ευρημάτων υποδηλώνουν ότι η εφαρμογή της αρχής των «αμοιβαίων υποχρεώσεων» σε
 συνδυασμό με καλά σχεδιασμένες και στοχοθετημένες ενεργητικές πολιτικές, απέβη ευεργετική σε πολλές ευρωπαϊκές χώρες, ακόμη και όταν αυτή εφαρμόστηκε σε περιβάλλον οικονομικής ύφεσης και δημοσιονομικής προσαρμογής. Συνέβαλε θετικά στην κινητοποίηση των ανέργων, την αναβάθμιση των προσόντων και δεξιοτήτων τους, την αναβάθμιση των προγραμμάτων κατάρτισης, τη μείωση των δαπανών για επιδόματα ανεργίας και
 τη μείωση των ατόμων που ανήκαν σε ευπαθείς και περιθωριοποιημένες ομάδες του πληθυσμού. Η διάταξη της
 παραγράφου αυτής παρέχει τη δυνατότητα στον Υπουργό Εργασίας, Κοινωνικής Ασφάλισης και Πρόνοιας να
 διαμορφώνει – ύστερα από πρόταση του ΔΣ του Ο.Α.Ε.Δ. – το πλέγμα δικαιωμάτων και υποχρεώσεων
 των εγγεγραμμένων (μη επιδοτούμενων) ανέργων σε συστοιχία με τις ανάγκες ενεργοποίησης του ανθρώπι-
 νου δυναμικού της χώρας.
 Με το άρθρο 31, στη διάταξη της περίπτωσης β ́ της παραγράφου 2 του άρθρου 4 του ν. 1545/1985 (Α ́ 91), όπως αυτή αντικαταστάθηκε με το άρθρο 24 του ν. 1836/1989 (Α ́ 89), εν όψει εφαρμογής της ως άνω διάταξης, για τον προσδιορισμό μιας εργασίας ως εποχιακής, εκτός από τον όρο η εργασία αυτή να παρέχεται σε επιχειρήσεις κ.λπ. που από τη φύση τους, τις καιρικές ή ιδιαίτερες συνθήκες ή λόγω των χρησιμοποιούμενων
 πρώτων υλών λειτουργούν κατά ημερολογιακό έτος για χρονικό διάστημα μεγαλύτερο από δύο και μικρότερο από εννέα μήνες, προστίθεται πλέον ρητά και ο όρος, κατά το υπόλοιπο χρονικό διάστημα του ημερολογιακού έτους, οι ανωτέρω επιχειρήσεις να μην απασχολούν προσωπικό που υπερβαίνει το 25% του μέσου όρου του προσωπικού, το


text:
οποίο απασχολούν κατά την περίοδο αιχμής της δραστηριότητάς τους. Επιπλέον, συμπληρώνεται ένα
 νομοθετικό κενό, καθώς ορίζεται ρητά ότι οι ημέρες εργασίας, που προηγούνται της λήξης, της πρώτης αναστολής ή διακοπής της επιδότησης, δεν λαμβάνονται υπόψη για τον υπολογισμό νέας επιδότησης.
 Με το άρθρο 32, ορίζεται ότι το βοήθημα που καταβάλλεται από τον Ο.Α.Ε.Δ. στους εργαζόμενους στο εργοστάσιο Θεσσαλονίκης της «ΒΙΟΜΗΧΑΝΙΑΣ ΦΩΣΦΟΡΙΚΩΝ ΛΙΠΑΣΜΑΤΩΝ Α.Ε.», των οποίων η σύμβαση εργασίας καταγγέλθηκε ή παραιτήθηκαν στα πλαίσια της εξυγίανσης της εταιρείας, επιπλέον της αποζημίωσης απολύσεως που αυτοί έλαβαν ήδη από την ανωτέρω εταιρεία, υπολογίζεται σύμφωνα με το ένα και μοναδικό πο-
 σοστό που ορίζεται για την κάθε μία από τις προβλεπόμενες στην ανωτέρω διάταξη περιπτώσεις αποζημίωσης.
 Με το άρθρο 33, ρυθμίζονται θέματα προσώπων, τα οποία, κατά τη χρονική στιγμή της μεταφοράς του προσωπικού των καταργηθέντων ΝΠΔΔ με τις επωνυμίες Οργανισμός Εργατικής Εστίας (Ο.Ε.Ε.) και Οργανισμός Εργατικής Κατοικίας (Ο.Ε.Κ.), δεν ανήκαν στο ανωτέρω προσωπικό και τα οποία είτε με διοικητικές πράξεις είτε με τελεσίδικες δικαστικές αποφάσεις κατέστησαν προσωπικό των ως άνω φορέων μεταγενέστερα.
 Με το άρθρο 34, αφ’ ενός μεν επιτυγχάνεται η νομικά ασφαλέστερη δυνατή σύζευξη αρμοδιοτήτων που ασκούσαν τα καταργηθέντα Ν.Π.Δ.Δ. ΟΕΚ και ΟΕΕ με τις αρμοδιότητες που ασκεί ο Ο.Α.Ε.Δ., αφ’ ετέρου δε, από την ως άνω σύζευξη, αναμένεται να προκύψει σημαντική προστιθέμενη αξία στην κοινωνική προστασία του εργατικού δυναμικού. Προς τούτο, συνιστάται στον Ο.Α.Ε.Δ. κλάδος με την επωνυμία «Λογαριασμός Κοινωνικής Πο-
 λιτικής» που ενοποιείται με τον κλάδο «Λογαριασμός για την Απασχόληση και την Επαγγελματική κατάρτιση
 (Λ.A.Ε.K.)». Από τη λειτουργική αυτή ενοποίηση αυτή προκύπτει λογαριασμός με την επωνυμία «Ενιαίος Λογαριασμός για την Εφαρμογή Κοινωνικών Πολιτικών»
 (Ε.Λ.Ε.Κ.Π.)., ο οποίος θα διέπεται από καθεστώς παρόμοιο με εκείνο των λοιπών κλάδων και Ειδικών Λογαριασμών του ΟΑΕΔ , όπως ο Κλάδος Ανεργίας (1954), ο «Διανεμητικός Λογαριασμός Οικογενειακών Επιδομάτων Μισθωτών (ΔΛΟΕΜ)» (1958), ο «Λογαριασμός προστασίας εργαζομένων από την αφερεγγυότητα του εργοδότη» (1989) κ.λπ.. Οι δυο κλάδοι του (Ε.Λ.Ε.Κ.Π.) παραμένουν απόλυτα διακριτοί υποκείμενοι σε χωριστή πα-
 ρακολούθηση και με απόλυτη διαχειριστική αυτοτέλεια.
 Όλοι οι ανωτέρω Κλάδοι και Ειδικοί Λογαριασμοί του ΟΑΕΔ διατήρησαν ο καθένας μέσα στο χρόνο την ταυτότητα του κοινωνικού σκοπού, για τον οποίο συστήθηκε. Ταυτόχρονα, ο ΟΑΕΔ ., από το 1954 που ιδρύθηκε μέχρι και σήμερα, όχι μόνο διατήρησε τη διοικητική συνοχή του ως κρατικός φορέας κοινωνικοασφαλιστικής πολιτικής, αλλά, με τη συμβολή του Κλάδου ή Ειδικού Λογαριασμού που ερχόταν κάθε φορά να προστεθεί στις
 αρμοδιότητές του, όχι μόνο αύξησε, αλλά και βελτίωσε εξαιρετικά τις υπηρεσίες του προς το εργατικό δυναμικό
 Κάτι ανάλογο αναμένεται να συμβεί και με τη δημιουργία του λογαριασμού με την επωνυμία «Ενιαίος Λογαριασμός για την Εφαρμογή Κοινωνικών Πολιτικών»
 (Ε.Λ.Ε.Κ.Π.) και τους κλάδους «Λογαριασμός για την Απασχόληση και την Επαγγελματική κατάρτιση
 (Λ.A.Ε.K.)» και «Λογαριασμός Κοινωνικής Πολιτικής».
 Στον ΟΑΕΔ απονέμονται εκτός από τις αρμοδιότητες του ΛΑΕΚ και νέες αρμοδιότητες όπως, όπως η πνευματική, πολιτιστική και κοινωνική ανάπτυξη του εργατικού δυναμικού και των οικογενειών αυτού κυρίως στην κατεύθυνση της ψυχαγωγίας των παιδιών των δικαιούχων (π.χ. κοινωνικός τουρισμός, κατασκηνώσεις), η υλοποίηση προγραμμάτων για τη στεγαστική προστασία του εργατικού δυναμικού και των οικογενειών αυτού, η συν-
 δρομή στη συλλογική


text:
οργάνωση και δράση του εργατικού δυναμικού, εν όψει της βελτίωσης του βιοτικού του
 επιπέδου κ.λπ..
 Οι νέες αυτές αρμοδιότητες, εκτός από ειδικά στοχευμένες παρεμβάσεις, θα δώσουν στον Οργανισμό τη δυ-
 νατότητα να σχεδιάζει και να υλοποιεί και συντονισμένες (άρα και πιο αποτελεσματικές) παρεμβάσεις υπέρ
 της κοινωνικής προστασίας του εργατικού δυναμικού.
 Για την υλοποίηση των ως άνω σκοπών του «Ενιαίου Λογαριασμού για την Εφαρμογή Κοινωνικών Πολιτικών»
 (Ε.Λ.Ε.Κ.Π.) συνιστάται Επιτροπή, η οποία θα γνωμοδοτεί προς το Διοικητικό Συμβούλιο του ΟΑΕΔ για τον
 τρόπο διανομής και χρήσης των ποσών του Ε.Λ.Ε.Κ.Π.
 και γενικά για κάθε θέμα που αφορά την υλοποίηση των σκοπών του ως άνω Λογαριασμού.
 Η Επιτροπή αυτή θα συγκροτείται με απόφαση του Υπουργού Εργασίας, Κοινωνικής Ασφάλισης και Πρόνοιας
 από: α) τον Διοικητή του ΟΑΕΔ ή τον οριζόμενο από αυτόν ως αναπληρωτή του Αντιπρόεδρο του Διοικητικού
 Συμβουλίου του ΟΑΕΔ , ο οποίος και προεδρεύει της Επιτροπής, β) τέσσερις (4) εκπροσώπους με ισάριθμους
 αναπληρωτές που ορίζει η Γενική Συνομοσπονδία Εργατών Ελλάδος (ΓΣΕΕ), γ) τέσσερις (4) εκπροσώπους με ι-
 σάριθμους αναπληρωτές που ορίζουν από κοινού ο Σύνδεσμος Επιχειρήσεων και Βιομηχανιών (ΣΕΒ), η Γενική
 Συνομοσπονδία Επαγγελματιών Βιοτεχνών Εμπόρων Ελλάδος (ΓΣΕΒΕΕ), η Εθνική Συνομοσπονδία Ελληνικού
 Εμπορίου (ΕΣΕΕ) και ο Σύνδεσμος Ελληνικών Τουριστικών Επιχειρήσεων (ΣΕΤΕ) και δ) δύο (2) εμπειρογνώμο-
 νες με ισάριθμους αναπληρωτές που ορίζει ο Υπουργός Εργασίας, Κοινωνικής Ασφάλισης και Πρόνοιας.
 Η διαχείριση του «Ενιαίου Λογαριασμού για την Εφαρμογή Κοινωνικών Πολιτικών» (Ε.Λ.Ε.Κ.Π.) θα υπάγεται
 στο Διοικητικό Συμβούλιο του ΟΑΕΔ και θα ενεργείται σύμφωνα με τις διατάξεις περί δημοσίου λογιστικού και
 τις διατάξεις του κανονισμού ταμιακής και λογιστικής διαχείρισης του ΟΑΕΔ (Β.Δ. 410/1971/ΦΕΚ Α ́124).
 Για την εξασφάλιση της λειτουργίας, διαχείρισης και παρακολούθησης του Ε.Λ.Ε.Κ.Π. προβλέπονται διακεκρι-
 μένοι κωδικοί αριθμοί εσόδων και δαπανών στον Προϋπολογισμό και Απολογισμό του Οργανισμού.
 Εξάλλου, η εισφορά 0,81 % που συνιστά τους πόρους του ΛΑΕΚ θα διατίθεται αποκλειστικά για τους σκοπούς
 του ΛΑΕΚ.
 Με το άρθρο 35 προβλέπεται η καθολική διαδοχή του ΟΑΕΔ . σε όλα τα δικαιώματα και τις υποχρεώσεις των καταργηθέντων από 14.2.2012 με την παρ. 6 του άρθρου 1 του ν. 4046/2012, όπως ισχύει, Νομικών Προσώπων Δημοσίου Δικαίου, με τις επωνυμίες Οργανισμός Εργατικής Εστίας (Ο.Ε.Ε.) και Οργανισμός Εργατικής Κατοικίας (Ο.Ε.Κ.) και προβλέπεται η λήξη της θητείας των μελών της Προσωρινής Διοικούσας Επιτροπής του Ο.Α.Ε.Δ.. Ε-
 πίσης, προβλέπονται ειδικά προνόμια, ειδικές προθεσμίες και εξαιρέσεις υπέρ του τ. ΟΕΚ και του τ. ΟΕΕ.
 Προβλέπονται λ.χ. προνόμια Δημοσίου, όσον αφορά την καταβολή τελών σχετικά με τις εργασίες του Εθνικού Κτηματολογίου (τ. ΟΕΚ), ειδική προθεσμία, όσον αφορά την άσκηση αναγνωριστικής ή διεκδικητικής αγωγής (τ. ΟΕΚ), η εξαίρεση της παραγράφου 2 του άρθρου 23 του ν. 4014/2011, όσον αφορά την έκδοση και μεταγραφή παραχωρητηρίων διαμ/των οικισμών (τ. ΟΕΚ), ή όσον αφορά μεταβιβάσεις κτιρίων (τ. ΟΕΚ και τ. ΟΕΕ).Τέλος, ο-
 ρίζεται ότι το πάσης φύσεως προσωπικό των καταργηθέντων από 14.2.2012 με την παρ. 6 του άρθρου 1 του ν. 4046/2012 ΝΠΔΔ με τις επωνυμίες «Οργανισμός Εργατικής Εστίας (ΟΕΕ)» και «Οργανισμός Εργατικής Κατοικίας (ΟΕΚ)» μεταφέρεται με την ίδια σχέση εργασίας στον ΟΑΕΔ . Επιπλέον, για λόγους ασφάλειας δικαίου,ορίζεται, ότι η ως άνω μεταφορά λογίζεται ότι


text:
Δύο νέα προγράμματα απασχόλησης για 18.000 ανέργους από τον ΟΑΕΔ – Futures and Options
 Το Ethereum σε χαμηλό 16 μηνών, καθώς συνεχίζεται η πτώση των κρυπτονομισμάτων
 Δύο νέα προγράμματα απασχόλησης για 18.000 ανέργους ετοίμασε ο ΟΑΕΔ. Τα προγράμματα αυτά περιμένουν την έγκρισή τους από το υπουργείο Εργασίας προκειμένου να υλοποιηθούν.
 Το δεύτερο πρόγραμμα προέρχεται από τη δράση «Εγγύηση για τη νεολαία» και απευθύνεται σε 8.000 νέους σε ηλικία ανέργους ως 24 ετών.
 Και τα δύο έχουν καταρτιστεί από τον ΟΑΕΔ και ο αρχικός στόχος ήταν να ξεκινήσουν άμεσα μετά το σχηματισμό της νέας κυβέρνησης.
 Ωστόσο, για τα δύο αυτά προγράμματα εμφανίζεται μέχρι στιγμής καθυστέρηση, αντίστοιχη με αυτή του προγράμματος για την κοινωφελή εργασία μέσω 52.818 προσλήψεων.
 Ο ΟΑΕΔ έχει ετοιμάσει το νέο πρόγραμμα επιχορήγησης επιχειρήσεων για την πρόσληψη 10.000 ανέργων ηλικίας 30-66 ετών , οι οποίοι θα εργάζονται με 12μηνη πλήρη απασχόληση. Εχουν ήδη υλοποιηθεί άλλα δύο όμοια προγράμματα που είχαν επιτυχία καθώς οι θέσεις καλύφθηκαν μέσα σε πολύ σύντομο διάστημα. Για το νέο πρόγραμμα που συγχρηματοδοτείται από την Ευρωπαϊκή Ενωση έχουν εξασφαλιστεί περίπου 55 εκατ. ευρώ.
 Τα απαραίτητα δικαιολογητικά που θα πρέπει να διαθέσουν οι επιχειρήσεις ούτως ώστε από τη στιγμή που ανοίξει το πρόγραμμα να μπορούν να υποβάλουν γρήγορα τις αιτήσεις τους για να εγκριθούν ως προς τις θέσεις που θα μπορούν να απορροφήσουν είναι:
 Για τις ατομικές επιχειρήσεις απαιτείται η βεβαίωση έναρξης επιτηδεύματος.
 Για τα νομικά πρόσωπα απαιτείται η υποβολή πρόσφατου καταστατικού της επιχείρησης από όπου θα προκύπτει η μετοχική ή/και εταιρική σύνθεσή της καθώς και το ΑΦΜ της επιχείρησης.
 Να έχουν ηλικία μεταξύ 30 και 66 ετών.
 Το πρόγραμμα προβλέπει επιχορήγηση για κάθε ημέρα πλήρους απασχόλησης για τους ωφελούμενους στο ποσό των 18 € την ημέρα, καλύπτοντας τους ασφαλιστικά για 25 ημέρες το μήνα καθ’ όλη τη διάρκεια της απασχόλησης. Μηνιαία, το ποσό που καλύπτει η επιχορήγηση του ΟΑΕΔ υπολογίζεται στα 450 ευρώ. Το υπόλοιπο ποσό θα καλύπτεται από τον εργοδότη.
 Η συνολική διάρκεια του προγράμματος ορίζεται στους 12 μήνες. Η ενίσχυση που θα λάβει μια επιχείρηση δεν πρέπει να υπερβαίνει, μαζί με τυχόν άλλες ενισχύσεις που πήρε από άλλα κοινοτικά προγράμματα, το ποσό των 200.000 ευρώ κατά την τελευταία τριετία.
 Το δεύτερο πρόγραμμα αφορά 8.000 ανέργους ως 24 ετών και έχει συμφωνηθεί ο φορέας που θα το αναλάβει να είναι η ΓΣΕΕ. Το πρόγραμμα απευθύνεται σε νέους που μέχρι σήμερα δεν έχουν απασχοληθεί και αποκτήσει εργασιακή εμπειρία και συγκαταλέγεται στη δράση «Εγγύηση για τη νεολαία», ο συνολικός προϋπολογισμός της οποίας για τη διετία 2014-2016 ξεπερνά τα 340 εκατ. ευρώ.
 Ο σχεδιασμός για τις 8.000 θέσεις περιλαμβάνει αρχικά συμβουλευτική στήριξη και στη συνέχεια την επαγγελματική κατάρτιση. Το πρόγραμμα προτείνεται να διαρκέσει 5 μήνες. Οι ωφελούμενοι, αφότου το πρόγραμμα μπει σε τροχιά, θα λάβουν επιταγή εισόδου που περιλαμβάνει τόσο το θεωρητικό μέρος όσο και το μέρος πρακτικής άσκησης. Κατά τη διάρκεια του προγράμματος οι ωφελούμενοι θα λαμβάνουν επίδομα ύψους από 2.400 ευρώ έως 2.700 ευρώ ανάλογα με την εκπαιδευτική τους κατηγορία. Αυτό μεταφράζεται σε μηνιαίο μισθό από 480 ευρώ (στην περίπτωση των 2.400 ευρώ για όλο το


text:
πεντάμηνο) έως 540 ευρώ (στην περίπτωση των 2.700 ευρώ για το πεντάμηνο).
 Οσοι επιλεγούν θα παρακολουθήσουν θεωρητική κατάρτιση 80 ωρών και θα εργαστούν στα πλαίσια πρακτικής άσκησης διάρκειας 500 ωρών, η οποία δεν θα υπερβαίνει τους πέντε μήνες. Θα λάβουν επίσης υπηρεσίες υποστήριξης και συμβουλευτικής καθοδήγησης κατά το διάστημα της πρακτικής τους άσκησης, ενώ θα τους δοθεί και πιστοποίηση των επαγγελματικών προσόντων που απέκτησαν μέσω του προγράμματος.
 ανεργος απασχόληση δικαιολογητικά επιδοτηση ηλικία θέσεις ΟΑΕΔ πρόγραμμα πρόσληψη 2015-02-20
 Tags ανεργος απασχόληση δικαιολογητικά επιδοτηση ηλικία θέσεις ΟΑΕΔ πρόγραμμα πρόσληψη
 Previous 660 προσλήψεις στη ΔΕΗ μέσω ΑΣΕΠ
 Next Πιέσεις στο ελβετικό φράγκο και το ευρώ (forex)


text:
Από 16 Δεκεμβρίου το δώρο Χριστουγέννων στους άνεργους του ΟΑΕΔ | gigafm.gr
 Από 16 Δεκεμβρίου το δώρο Χριστουγέννων στους άνεργους του ΟΑΕΔ
 By user / in Uncategorized / on Τετάρτη, 27 Νοέ 2013 12:11 ΜΜ / 0 Comment / 283 views
 Από τις 16 έως τις 23 Δεκεμβρίου αναμένεται να καταβληθεί φέτος το δώρο Χριστουγέννων στους επιδοτούμενους από τον ΟΑΕΔ ανέργους. Το ποσό έχει καθοριστεί στα 360 ευρώ και προσαυξάνεται κατά 10% για κάθε ανήλικο τέκνο. Δώρο Χριστουγέννων από τον ΟΑΕΔ δικαιούνται όσοι επιδοτούνται από τον ΟΑΕΔ από το 1-5-2013 και έπειτα. Όσοι είναι εγγεγραμμένοι από εκείνη την ημερομηνία έως και τις 31-12-2013 θα το λάβουν ολόκληρο.
 Tagged as: ΟΑΕΔ άνεργοι δώρο Χριστουγέννων


text:
Αλλάζει το επίδομα ανεργίας και γίνεται επίδομα εργασίας - University Press
 23/03/2018 20:48:50
 Αλλάζει το επίδομα ανεργίας και γίνεται επίδομα εργασίας
 Εντός του Νοεμβρίου, τροποποιημένο και με διαφορετική φιλοσοφία από το προηγούμενο, που επί της ουσίας παραμένει ανενεργό αφού από το 2011 έως σήμερα έχει πολύ λίγες συμμετοχές, αναμένεται να ξεκινήσει το πρόγραμμα του ΟΑΕΔ για την επιδότηση της εργασίας.
 Το πρόγραμμα, που θα έχει πιλοτικό χαρακτήρα, θα υλοποιηθεί αρχικά για 10.000 άνεργους της χώρας, που θα «ανταλλάξουν», εφόσον το επιθυμούν, το επίδομα ανεργίας με επιδότηση της εργασίας τους για 12 μήνες. Επί της ουσίας δηλαδή δεν θα καλύπτει όλη την γκάμα των ανέργων της Λάρισας, αλλά μόνον όσους επιδοτούνται. Παρενθετικά θυμίζουμε πως αυτή τη στιγμή οι επιδοτούμενοι άνεργοι του ΟΑΕΔ ανέρχονται σε 136.123 άτομα, εκ των οποίων οι 8.419 είναι Θεσσαλοί.
 Οι εργαζόμενοι δηλαδή θα λαμβάνουν κανονικά από τον ΟΑΕΔ τα 360 ευρώ και αν ο άνεργος προσληφθεί με βάση των κατώτατο μισθό των 586 ευρώ, η επιχείρηση θα του καταβάλει το ποσό των 226 ευρώ μεικτά, αφού θα καλύπτει και τις ασφαλιστικές εισφορές του. Όπως είναι προφανές για να λειτουργήσει το πρόγραμμα, απαιτείται η σύμφωνη γνώμη του ανέργου, καθώς στην πράξη το επίδομα ανεργίας του θα συμπληρώνεται από τον εργοδότη. Το κέρδος για τον άνεργο θα είναι διπλό καθώς και την ασφάλισή του θα έχει και τις πιθανότητες να κρατήσει την θέση εργασίας αυξάνει...
 Σημαντικό είναι και το όφελος για τις επιχειρήσεις καθώς οι εργοδότες του ιδιωτικού τομέα που θα πάρουν μέρος στο πρόγραμμα και θα προσφέρουν εργασία με ασφάλιση σε ανέργους θα λαμβάνουν ως επιχορήγηση το ποσό του επιδόματος ανεργίας που τους αναλογεί.
 Δεδομένου ότι η αντίστροφη μέτρηση για την προκήρυξη του προγράμματος έχει ξεκινήσει η «ΕτΔ» επισημαίνει τα βασικά σημεία του, ώστε επιχειρήσεις και επιδοτούμενοι άνεργοι του ν. Λάρισας να έχουν μια γενική εικόνα.
 * Καταρχήν οι επιχειρήσεις που θα συμμετέχουν στο πρόγραμμα, και συνεπώς θα απασχολήσουν τους ανέργους, δεν θα πρέπει να έχουν προβεί κατά το τρίμηνο πριν από την αίτηση υπαγωγής τους σε αυτό, σε καμία μείωση προσωπικού, ενώ σε περίπτωση απόλυσης θα πρέπει να έχουν προβεί σε αντικατάσταση του μισθωτού έως την ημερομηνία υποβολής της αίτησης. Δεν θεωρείται μείωση η καταγγελία σύμβασης εργασίας λόγω συνταξιοδότησης και η καταγγελία σύμβασης εργασίας ορισμένου χρόνου που οφείλεται σε σπουδαίο λόγο που αφορά στον εργαζόμενο, εφόσον προσκομίζονται τα απαραίτητα δικαιολογητικά.
 * Στο πρόγραμμα θα μπορούν να υποβάλουν αίτηση συμμετοχής όλες οι ιδιωτικές επιχειρήσεις και, γενικά, εργοδότες του ιδιωτικού τομέα του νομού, ώστε να απασχολήσουν επιδοτούμενους ανέργους σε νέες θέσεις εργασίας.
 * Σε πρώτη φάση δικαίωμα συμμετοχής στο πρόγραμμα θα έχουν μόνο επιχειρήσεις που έχουν μέγεθος από 1 μέχρι 10 εργαζομένους. Ωστόσο το πρόγραμμα σταδιακά θα επεκταθεί και σε μεγαλύτερες επιχειρήσεις.
 * Οι άνεργοι που θα απασχοληθούν από το πρόγραμμα πρέπει να είναι δικαιούχοι «επιταγής επανένταξης στην αγορά εργασίας». Η επιταγή επανένταξης αποτυπώνει τη μετατροπή της επιδότησης ανεργίας για τους ανέργους που τη δικαιούνται σε επιχορήγηση της απασχόλησής τους.
 * Το πρόγραμμα θα αφορά βραχυχρόνιους αλλά και μακροχρόνιους ανέργους, εφόσον δικαιούνται βοήθημα ανεργίας που είναι 200 ευρώ τον


text:
μήνα για ένα επιπλέον χρόνο μετά το πέρας της τακτικής επιδότησης. Εννοείται πως ο ΟΑΕΔ θα καλύπτει το υπολειπόμενο της επιδότησης μέχρι τα 360 ευρώ.
 * Η υπηρεσία του ΟΑΕΔ θα υποδεικνύει τους δικαιούχους ανέργους για πρόσληψη, ενώ στον επιδοτούμενο θα χορηγείται ταυτόχρονα με την εγκριτική απόφαση τακτικής ή μακροχρόνιας ανεργίας (αρχική, τροποποιητική ή συνέχιση), έντυπο στο οποίο αναγράφονται τόσο η διάρκεια όσο και το ποσό της επιδότησης που δικαιούται.
 * Η διάρκεια επιχορήγησης του προγράμματος θα οριστεί υποχρεωτικά στους 12 μήνες και θα αφορά όλους τους ανέργους που βρίσκονται σε καθεστώς επιδότησης της ανεργίας, με την προϋπόθεση να έχουν δικαίωμα για 6 ακόμα μήνες επιδότησης της ανεργίας, κατά την ημερομηνία υποβολής αίτησης στο πρόγραμμα.
 * Οι επιχειρήσεις θα υποχρεούνται να διατηρήσουν τις θέσεις εργασίας (παλαιές και νέες) καθ’ όλη τη διάρκεια του προγράμματος, ενώ θα πρέπει να απασχολήσουν τους ωφελούμενους στην επιχείρηση για 3 μήνες μετά τη λήξη της επιδότησης.
 * Επίσης, στις επιχειρήσεις που θα συμμετέχουν στο πρόγραμμα, θα προταθεί να διατηρήσουν τους εργαζόμενους που θα έχουν προσλάβει μέσω ΟΑΕΔ, ακόμα και μετά τη λήξη της επιδότησης, καλύπτοντας ο Οργανισμός τις ασφαλιστικές τους εισφορές, σε ποσοστό έως και 90%.
 Να σημειώσουμε τέλος πως τόσο για το παραπάνω πρόγραμμα, όσο και σε όλα τα προγράμματα αναζήτησης ανέργων για νέες θέσεις εργασίας, οι επιχειρήσεις πρέπει να μπουν με κλειδάριθμο στο νέο ηλεκτρονικό σύστημα αναζήτησης ανέργων του ΟΑΕΔ και εκεί θα έχουν δυνατότητα μέχρι 10 επιλογές ανέργων που ταιριάζουν και να κάνεις επιλογή μετά από συνέντευξη. Από εκεί θα έχουν στη διάθεσή τους τα πλήρη βιογραφικά και τα προσόντα των ανέργων. Το σύστημα αναζήτησης είναι συνδεδεμένο με το σύστημα «Εργάνη» και έτσι κάθε νέα αναγγελία πρόσληψης διαγράφει αυτομάτως τον άνεργο από το σύστημα αναζήτησης ανέργων του ΟΑΕΔ κι έτσι δεν θα υπάρχουν άστοχες επιλογές.
 Στο μεταξύ εκπνέει αύριο Τρίτη 1η Νοεμβρίου, η προθεσμία που έχουν οι άνεργοι ηλικίας 18-24 ετών, απόφοιτοι δευτεροβάθμιας (γενικού λυκείου, επαγγελματικού λυκείου, ΕΠΑΣ) και τριτοβάθμιας εκπαίδευσης (ΑΕΙ, ΤΕΙ) για να προσέλθουν στο ΚΠΑ2 του ΟΑΕΔ Λάρισας προκειμένου να εγγραφούν στο μητρώο ανέργων ή να επικαιροποιήσουν τα στοιχεία του βιογραφικού τους, ώστε να έχουν τη δυνατότητα να ενταχθούν στο πρόγραμμα απόκτησης εργασιακής εμπειρίας.
 Επιγραμματικά να θυμίσουμε πως δικαίωμα συμμετοχής στο πρόγραμμα έχουν οι άνεργοι νέοι που δεν έχουν ασφαλιστεί για περισσότερες από 100 ημέρες ασφάλισης σε οποιονδήποτε ασφαλιστικό Φορέα. Με την ολοκλήρωση της τετράμηνης εργασιακής εμπειρίας, οι πρακτικά ασκούμενοι θα έχουν τη δυνατότητα να συμμετάσχουν σε πρόγραμμα επιδότησης θέσης εργασίας διάρκειας οκτώ μηνών.
 ΠΗΓΗ:oaed.gr
 Tags: ΕΠΙΔΟΜΑ ΑΝΕΡΓΙΑΣ, ΕΠΙΔΟΜΑ ΕΡΓΑΣΙΑΣ, ΟΑΕΔ ΕΠΙΔΟΜΑ
 « Στάσεις εργασίας στα ΜΜΜ τη Τρίτη 1 και 8 Νοεμβρίου!
 Ερευνα: Οι χρήστες του Facebook ζουν περισσότερο;! »


text:
Το έργο του ΟΑΕΔ
 Χαιρετισμός Διοικήτριας
 Ο ρόλος του ΟΑΕΔ
 Διοικητική Οργάνωση & Διάρθρωση του ΟΑΕΔ
 Νομοθεσία που διέπει τη λειτουργία του Οργανισμού
 Σύνοψη των Υπηρεσιών που παρέχει ο Οργανισμός
 Ποιοι είναι οι συνεργάτες μας
 Μια δυναμική συνεργασία
 Επαναπροσδιορισμός Επιχειρησιακού Μοντέλου του ΟΑΕΔ
 Ο Οργανισμός Απασχόλησης Εργατικού Δυναμικού (Ο.Α.Ε.Δ.) αποτελεί νομικό πρόσωπο δημοσίου δικαίου με έδρα την Αθήνα και τελεί υπό την εποπτεία του Υπουργού Εργασίας, Κοινωνικής Ασφάλισης και Κοινωνικής Αλληλεγγύης.
 Σκοπός του ΟΑΕΔ είναι η εφαρμογή της κυβερνητικής πολιτικής για την απασχόληση και την καταπολέμηση της ανεργίας, την ενίσχυση και διευκόλυνση της ένταξης του ανθρώπινου δυναμικού της χώρας στην αγορά εργασίας, την ασφάλιση κατά της ανεργίας, την προώθηση της επαγγελματικής εκπαίδευσης και κατάρτισης και τη σύνδεσή της με την απασχόληση, την πνευματική και κοινωνική ανάπτυξη του εργατικού δυναμικού και των οικογενειών αυτού, τη χορήγηση παροχών για στεγαστική προστασία αυτού και τη συνδρομή στη συλλογική οργάνωση και δράση του, εν όψει της βελτίωσης του βιοτικού του επιπέδου. Επίσης, συμμετέχει στην εφαρμογή του εθνικού προγράμματος μεταρρυθμίσεων και δύναται να υλοποιεί και να συμμετέχει, σύμφωνα με τις κατευθύνσεις του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, σε προγράμματα που απορρέουν από το εθνικό πρόγραμμα μεταρρυθμίσεων.
 Ο Ο.Α.Ε.Δ. αποτελεί τη δημόσια αρχή και κεντρική δομή διαχείρισης:
 των ενεργητικών πολιτικών αγοράς εργασίας για την ανάσχεση της ανεργίας, για την προώθηση της απασχόλησης και την επαγγελματική κατάρτιση ανέργων και εργαζομένων
 των παθητικών πολιτικών που αφορούν σε μέτρα ασφάλισης της ανεργίας (βασικό επίδομα ανεργίας) και άλλων επιδομάτων και παροχών κοινωνικής προστασίας (μητρότητας, οικογενειακό, λειτουργία Βρεφονηπιακών Σταθμών ΟΑΕΔ)
 των ενεργητικών πολιτικών για την αρχική επαγγελματική εκπαίδευση σε συνδυασμό με την πρακτική άσκηση (σύστημα Μαθητείας).
 Οι άξονες της πολιτικής του Ο.Α.Ε.Δ. συνοψίζονται στους εξής:
 Προώθηση της Απασχόλησης, με προγράμματα μείωσης α) του μισθολογικού κόστους εργασίας, β) του μη μισθολογικού κόστους εργασίας μέσω της επιχορήγησης των ασφαλιστικών εισφορών, διευκολύνοντας τη μετάβαση στην εργασία, με έμφαση στις ομάδες που πλήττονται περισσότερο από την ανεργία, καθώς και σε ευάλωτες πληθυσμιακές ομάδες
 Συνεργασία με κοινωνικούς και τοπικούς φορείς σε τοπικά προγράμματα απασχόλησης με κεντρικό ρόλο των Κ.Π.Α.2 του Ο.Α.Ε.Δ.
 Προώθηση της προσαρμοστικότητας εργαζομένων και επιχειρήσεων με παράλληλο στόχο τη διατήρηση της απασχόλησης
 Θεσμός Μαθητείας των Επαγγελματικών Σχολών (ΕΠΑΣ) στο σύνολο του εκπαιδευτικού έργου του ΟΑΕΔ.
 Λειτουργία Βρεφονηπιακών Σταθμών
 Σύζευξη Προσφοράς και Ζήτησης Εργασίας με την υποστήριξη εργασιακών συμβούλων αλλά και ηλεκτρονικά, μέσω της νέας διαδικτυακής πύλης (portal) του Οργανισμού
 Δίκτυο EURES για τη σύζευξη προσφοράς και ζήτησης εργασίας σε Ευρωπαϊκό επίπεδο.
 Υλοποίηση δράσεων και διαχείριση υποχρεώσεων και εκκρεμοτήτων των καταργηθέντων Οργανισμών Εργατικής Κατοικίας και Εργατικής Εστίας (Ν.4144/2013)
 Συνεπώς, ο Ο.Α.Ε.Δ. εδράζεται σε τρεις κύριους πυλώνες λειτουργίας: α) την προώθηση στην απασχόληση, β) την ασφάλιση της ανεργίας και την κοινωνική προστασία της μητρότητας και της οικογένειας, και γ) την επαγγελματική εκπαίδευση και κατάρτιση.
 Η ισχύουσα οργανωτική δομή του ΟΑΕΔ συνίσταται:
 Στην Πολιτική Δομή (Διοικητής, Διοικητικό Συμβούλιο, Αντιπρόεδροι)
 Στη Διοικητική Δομή
 Οργανισμός/
 Το έργο μας/
 » ΛΑΕΚ > Επικοινωνία


text:
Διαβάστε περισσότερα: Κοινωφελή Εργασία σε δήμους: Οδηγίες για τη διαδικασία υποβολής ηλεκτρονικών αιτήσεων
 Κοινωφελής εργασία ΟΑΕΔ: Από σήμερα οι αιτήσεις για τις 6.339 θέσεις σε δήμους
 Ξεκινάει σήμερα Δευτέρα 3 Οκτωβρίου 2016 και ώρα 10.00 π.μ. και μέχρι και την Πέμπτη 13 Οκτωβρίου 2016 και ώρα 12.00 μ.μ. η διαδικασία υποβολής των ηλεκτρονικών αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω, για 6.339 θέσεις πλήρους απασχόλησης σε 34 Δήμους, θύλακες υψηλής ανεργίας.
 Διαβάστε περισσότερα: Κοινωφελής εργασία ΟΑΕΔ: Από σήμερα οι αιτήσεις για τις 6.339 θέσεις σε δήμους
 Ο ΟΑΕΔ καλεί τους ενδιαφερόμενους εγγεγραμμένους ανέργους στα μητρώα ανέργων του, ηλικίας 18 ετών και άνω, που επιθυμούν....
 Διαβάστε περισσότερα: ΟΑΕΔ: Η προκήρυξη για 6339 θέσεις εργασίας πλήρους απασχόλησης
 Σε ΦΕΚ η έγκριση για την κοινωφελή εργασία. Πότε ξεκινούν οι αιτήσεις για τις 6.328 προσλήψεις σε 34 δήμους
 Στην Εφημερίδα της Κυβέρνησης δημοσιευτηκε η απόφαση που καθορίζει τις διαδικασίες, την αποζημίωση και τις λεπτομέρειες της πρόσκλησης της κοινωφελούς εργασίας που θα προκηρύξει ο ΟΑΕΔ μέσα στις επόμενες μέρες.
 Διαβάστε περισσότερα: Σε ΦΕΚ η έγκριση για την κοινωφελή εργασία. Πότε ξεκινούν οι αιτήσεις για τις 6.328 προσλήψεις σε...
 ΑΣΕΠ 2Κ/2016: Προκήρυξη για 35 μόνιμους στην Τράπεζα της Ελλάδος
 Διαβάστε περισσότερα: ΑΣΕΠ 2Κ/2016: Προκήρυξη για 35 μόνιμους στην Τράπεζα της Ελλάδος
 Οι ειδικότητες που βρίσκονται στην πρώτη γραμμή είναι διοικητικοί, μηχανικοί, τεχνικοί, οδηγοί, ελεγξτες, διανομείς, προγραμματιστές, καταμετρητές, κ.α.
 Διαβάστε περισσότερα: Έρχονται 1.196 προσλήψεις μόνιμων σε ΔΕΚΟ -Όλες οι λεπτομέρειες
 ΟΑΕΔ: Εγγραφές ανέργων για συμμετοχή στο πρόγραμμα απόκτησης εργασιακής εμπειρίας
 Πρόσκληση εγγραφής και επικαιροποίησης στοιχείων ανέργων νέων ηλικίας 25-29 ετών στα μητρώα του ΟΑΕΔ έως 6/10 για πρόσβαση στο πρόγραμμα Απόκτησης Εργασιακής Εμπειρίας.
 Διαβάστε περισσότερα: ΟΑΕΔ: Εγγραφές ανέργων για συμμετοχή στο πρόγραμμα απόκτησης εργασιακής εμπειρίας
 Ο ΟΑΕΔ καταβάλει ειδικό επίδομα σε άνεργους νέους μέχρι και 29 ετών (να έχουν συμπληρώσει δηλαδή έως και το 29ο έτος της ηλικίας τους), οι οποίοι έχουν συμπληρώσει το 20ο έτος της ηλικίας τους και έχουν αποφοιτήσει από Δημόσιο Εκπαιδευτικό Ίδρυμα λαμβάνοντας τίτλο σπουδών οποιασδήποτε εκπαιδευτικής βαθμίδας.
 Προσλήψεις 160 μονίμων υπαλλήλων προωθεί ο ΟΑΣΑ
 Η διοίκηση του ΟΑΣΑ λόγω των σημαντικά μειωμένων εσόδων από μη χρήση εισιτηρίου σκέφτεται να κάνει προσλήψεις ελεγκτών.
 Διαβάστε περισσότερα: Προσλήψεις 160 μονίμων υπαλλήλων προωθεί ο ΟΑΣΑ
 Η μοριοδότηση του voucher 29 - 64 για 23.000 ανέργους
 Vodafone: Χρηματοδοτεί την εργασία 10 νέων σε MKO της επιλογής τους
 ΟΑΕΔ: Δείτε τα αποτελέσματα τις κοινωφελούς εργασίας για 3.337 προσλήψεις στους δήμους
 Τα προγράμματα για 68.000 ανέργους του ΟΑΕΔ εως το τέλος του 2016


text:
Η βελτίωση της εξυπηρέτησης του πολίτη, που ξεκίνησε στις αρχές του 2014, με την αναβάθμιση και ενίσχυση των ΚΕΠ, από το Υπουργείο Διοικητικής Μεταρρύθμισης και Ηλεκτρονικής Διακυβέρνησης, συνεχίζεται και διευρύνεται, με στόχο τη μείωση της γραφειοκρατίας και την απλούστευση των διαδικασιών. Στο πλαίσιο αυτό, η υποβολή αίτησης για ένταξη στο Κοινωνικό Οικιακό Τιμολόγιο και στο Μητρώο των Ευάλωτων Πελατών της ΔΕΗ διεκπεραιώνεται από τις αρχές Μαΐου και μέσω των ΚΕΠ, με Κοινή Υπουργική Απόφαση που υπέγραψαν ο Υπουργός Διοικητικής Μεταρρύθμισης και Ηλεκτρονικής Διακυβέρνησης, Κυριάκος Μητσοτάκης και ο Υφυπουργός Περιβάλλοντος, Ενέργειας και Κλιματικής Αλλαγής, Ασημάκης Παπαγεωργίου. Η online σύνδεση των ΚΕΠ με φορείς του Δημοσίου δίνει τη δυνατότητα σε πολίτες και επιχειρήσεις να έχουν μια σειρά από βασικές υπηρεσίες με μία μόνο αίτηση, με μία μόνο επίσκεψη, άμεσα και χωρίς ταλαιπωρία. ΤΑ ΣΠΟΡ ΣΤΗΝ ΜΕΣΣΗΝΙΑ
 ΑΥΞΗΣΗ ΤΟΥΡΙΣΤΙΚΩΝ ΚΡΑΤΗΣΕΩΝ ΤΟ 2014
 Στόχος η περαιτέρω αύξηση του αριθμού των κρατήσεων και των προορισμών για το 2014.. Η δυναμική επάνοδος της Ελλάδας στην αυστριακή τουριστική αγορά....
 ΣΑΝΙΔΑ ΣΩΤΗΡΙΑΣ ΓΙΑ ΤΟΥΣ ΕΡΓΑΖΟΜΕΝΟΥΣ ΣΤΟΥΣ ΟΤΑ
 Δημοτικοί υπάλληλοι που θα ενταχθούν σε καθεστώς εθελοντικής κινητικότητας αποφεύγουν τη διαθεσιμότητα και την απόλυση. Νομοθετική ρύθμιση επεξεργάζεται το υπουργείο Εσωτερικών.
 Ο ΘΑΝΑΤΟΣ ΤΟΥ ΕΜΠΟΡΑΚΟΥ ΣΤΗΝ ΠΕΛΟΠΟΝΝΗΣΟ...
 Η απασχόληση στο εμπόριο υποχώρησε για πέμπτη συνεχή χρονιά, καθώς το 2013 χάθηκαν 23.194 θέσεις εργασία.
 ΡΥΘΜΙΣΕΙΣ ΕΞΠΡΕΣ ΓΙΑ ΤΟ ΑΣΦΑΛΙΣΤΙΚΟ ΠΡΟΒΛΗΜΑ
 Ρυθμίσεις προκειμένου να τακτοποιηθούν οι οφειλές προς τα ασφαλιστικά ταμεία εξετάζει επιτελείο του υπουργείου Εργασίας και θα αφορά όσους έχουν οφειλές έως και 10.000 ευρώ χ
 ΠΑΡΑΤΗΡΗΤΗΡΙΟ ΠΟΛΙΤΩΝ ΣΤΗΝ ΚΑΛΑΜΑΤΑ ΓΙΑΤΙ ΠΡΕΠΕΙ...
 Με έντονη διάθεση να συμμετέχουν στη συζήτηση για το Παρατηρητήριο Πολιτών του Δήμου Καλαμάτας προσήλθαν στο Rex όσοι απεδέχθησαν την πρόσκληση του Παρατηρητηρίου.
 «Βόμβες» Νίκα κατά Τατούλη και Μαντά...!
 greece, messinia, newspapers, simaia, Ελλάδα
 Decrease Font Sizel
 Δριμεία επίθεση εξαπέλυσε πριν από λίγη ώρα ο Δήμαρχος Καλαμάτας Παναγιώτης Νίκας κατά πάντων. Προσδιόρισε ως πολιτική και όχι ως προσωπική την κόντρα του με τον Περιφερειάρχη και έθεσε μια σειρά ζητημάτων για τα οποία... εξελίχθηκε η κόντρα με τον Π. Τατούλη. Προκάλεσαν αίσθηση οι αναφορές του για το νέο ΕΣΠΑ και τόνισε πως οι δήμαρχοι δεν μπορεί να... γλύφουν, να παρακαλάνε και να... σκύβουν τη μέση και πως πρέπει να αποφευχθούν οι εκβιασμοί των περιφερειαρχών που εφαρμόζουν τις προσωπικές τους πολιτικές. Μεταξύ άλλων σημείωσε πως στις 17 Οκτωβρίου προχωρά το γκρέμισμα του καταυλισμού στην Αγ. Τριάδα και κάλεσε τους τσιγγάνους να πάνε στην Μπιρμπίτα που εκεί είναι ο.... δικός τους αδειοδοτημένος χώρος. Επικριτικά εδώ στάθηκε και για την διαχρονική στάση του κράτους και της Περιφέρειας. Τέλος, αφιέρωσε ένα ολόκληρο μέρος της συνέντευξής του στον Περικλή Μαντά, προχωρώντας σε μια επίθεση σε υψηλούς τόνους και με σκληρές εκφράσεις, κάνοντας λόγο για... αναίτια, αναιτιολόγητη επίθεση που δέχθηκε από τον κ. Μαντά με ψέμματα και συκοφαντίες. «Πρέπει να διαλέξει ο κ. Μαντάς ποιό κουστούμι φορά, θα είναι Πρόεδρος της ΝΟΔΕ ή στη μισθοδοσία του Περιφερειάρχη. Εγώ μισθοδοτούμενους συκοφάντες δεν πρόκειται να ανεχτώ στην τρίτη μου θητεία», είπε ο κ. Νίκας.
 Συνέχεια με... αναρτήσεις στο site του δήμου Καλαμάτας
 Και μέσω του διαδικτυακού τόπου του δήμου


text:
Καλαμάτας ο Π. Νίκας δίνει... πανελλαδικές διαστάσεις στη μετωπική επίθεση που εξαπέλυσε σήμερα ενάντια στον Πρόεδρο της ΝΟΔΕ και αντιπεριφερειάρχη Περικλή Μαντά. Προκαλούν αίσθηση και τα παραλειπόμενα που ακολουθούν την... δημοτική ανάρτηση με τις πλάκες, τον
 αείμνηστο Υφυπουργό Εσωτερικών, τον πρώην Νομάρχη Μεσσηνίας και τον ίδιο, με σημείωση μάλιστα πως την κατασκήνωση την έφτιαξε η Ν.Δ.!!! Αναλυτικά η ανάρτηση:
 «Σχετικά με τη στάση που έχει τηρήσει τελευταία και με δηλώσεις στις οποίες προέβη ο Πρόεδρος της ΝΟΔΕ Μεσσηνίας της Νέας Δημοκρατίας και, ταυτοχρόνως, Αντιπεριφερειάρχης Πελοποννήσου, Περικλής Μαντάς, ο Δήμαρχος Καλαμάτας Παναγιώτης Ε. Νίκας, σε δηλώσεις του σήμερα ανέφερε τα ακόλουθα: «Από τον αγαπητό Πρόεδρο της Νομαρχιακής, τον κ. Μαντά, υπέστην μία αναίτια και αναιτιολόγητη επίθεση, η οποία εμπεριείχε και ψεύδη και συκοφαντίες, λέγοντας ότι εγώ έχω κάποιο προσωπικό πρόβλημα με τον Περιφερειάρχη, λες και αγνοούσε όλα αυτά τα πολιτικά ζητήματα, τα οποία υπάρχουν με τον κ. Τατούλη και για κανένα από τα οποία δεν έχει πάρει θέση.
 Μείωση των δημοτικών τελών πρότεινε ο Μ. Αντωνόπουλος στην συνεδρίαση του Δημοτικού Συμβουλίου Καλαμάτας
 greece, messinia, news, simaia, Ελλάδα
 Την πρόταση να μειωθούν τα δημοτικά τέλη, έκανε στην τελευταία συνεδρίαση του δημοτικού συμβουλίου Καλαμάτας, ο δημοτικός σύμβουλος επικεφαλής του συνδυασμού Ανεξάρτητη Συμμαχία Πολιτών Μιχάλης Αντωνόπουλος λόγω όπως τόνισε της μείωσης του όγκου συλλογής των απορριμμάτων και της μειωμένης δαπάνης κατά τουλάχιστον 1.000.000 ευρώ για τα έξοδα αποκομιδής όπως αναφέρεται στον προϋπολογισμό. Επίσης κατατέθηκε πρόταση για την υποβολή αιτήματος στο Υπουργείο ανάπτυξης για την παραχώρηση του αγροκηπίου Αλαγονίας Ταϋγέτου στο δήμο Καλαμάτας για την αναβάθμιση της περιοχής, χώρου αναψυχής και ορεινών δραστηριοτήτων αλλά και δημιουργία φυτωρίου αρωματικών φυτών, σε συνεργασία με φορείς αλλά και ιδιώτες.
 Ο κ. Αντωνόπουλος έκανε επίσης και τις εξής ερωτήσεις:
 -Πως σχεδιάζει να διαχειριστεί την πολεοδόμηση της Κηπούπολης η δημοτική αρχή, δεδομένου ότι οι προτάσεις της δεν φαίνεται να είναι συμβατές με το χωροταξικό σχεδιασμό και τις δεσμεύσεις της πολιτείας.
 -Τι σχεδιάζει να πράξει ο δήμαρχος μετά με τις απεντάξεις των έργων που αφορούν πλατείες και έργα ανάπλασης αλλά παράλληλα και έργα υποδομών της περιοχής μας. Θα ενταχθούν στο νέο ΕΣΠΑ ή θα αλλάξει ο σχεδιασμός αφού εξέπνευσε και η προεκλογική περίοδος.
 -Συγκεκριμένα τι προβλέπετε για το έργο μεταφοράς των λυμμάτων από τις δημοτικές ενότητες της Αρφαρά, Θουρία και Άρι. Ποιος είναι ο σχεδιασμός της δημοτικής αρχής. Πως θα προστατευθούν τα υδροφόρα συστήματα της περιοχής μας από τα οποία υδροδοτείται ο μισός και πλέον πληθυσμός της Μεσσηνίας. Πως θα πάρουν πιστοποιήσεις τα αγροτικά μας προϊόντα όταν οι ρύποι οδηγούνται σε υπόγειους και επιφανειακούς αποδέκτες και τελικά όλα αυτά καταλήγουν στον Μεσσηνιακό κόλπο.
 Ερωτήθηκε τέλος η δημοτική αρχή αν προτίθεται να βελτιώσει την εικόνα που παρουσιάζεται καθημερινά στην πόλη, με του δεκάδες διαλυμένους κάδους και τα φρέατα αποθήκευσης απορριμμάτων καθότι σε λιγότερο από ένα χρόνο έχουν διαλυθεί στην κυριολεξία και πολλά από αυτά τους χε9ιμερινούς μήνες κολυμπάνε στο νερό μαζί με τα απορρίμματα, με δυσμενή αποτελέσματα για την δημόσια υγεία αλλά και για το κόστος συλλογής και επεξεργασίας τους.
 «Η μόνη λύση για τη χώρα είναι το Εθνικό Σχέδιο Ανασυγκρότησης που


text:
θα εφαρμόσει η κυβέρνηση του ΣΥΡΙΖΑ»
 Ο Βουλευτής Μεσσηνίας του ΣΥΡΙΖΑ Θανάσης Πετράκος, ανέπτυξε την Παρασκευή το βράδυ στον Άγιο Νικόλαο της Μάνης το πρόγραμμα άμεσων ενεργειών του ΣΥΡΙΖΑ.
 Ο Θανάσης Πετράκος, αρχικά αναφέρθηκε στην έκθεση του Γραφείου Προϋπολογισμού της Βουλής, σύμφωνα με την οποία 2,5 εκατομμύρια συμπολίτες μας βρίσκονται κάτω από το όριο της φτώχειας και άλλα 3,8 εκατομμύρια βρίσκονται στα όρια.
 Ο Βουλευτής του ΣΥΡΙΖΑ στη συνέχεια, επεσήμανε ότι η μόνη λύση για τη χώρα είναι το Εθνικό Σχέδιο Ανασυγκρότησης που θα εφαρμόσει η επερχόμενη κυβέρνηση του ΣΥΡΙΖΑ, και η διαγραφή του μεγαλύτερου μέρους του χρέους.
 Τόνισε ότι ο άμεσες ενέργειες του ΣΥΡΙΖΑ που δεσμεύτηκε ο πρόεδρός του στη Θεσσαλονίκη θα κινηθούν σε 4 άξονες:
 Για την αντιμετώπιση της ανθρωπιστικής κρίσης: Παροχή ρεύματος και επιδότηση σίτισης σε 300.000 νοικοκυριά που ζουν κάτω από το όριο της φτώχειας, δωρεάν ιατροφαρμακευτική περίθαλψη για όλους, πρόγραμμα εξασφάλισης στέγης, στήριξη των χαμηλοσυνταξιούχων και κατάργηση της εξίσωσης του Ειδικού Φόρου Κατανάλωσης στο πετρέλαιο θέρμανσης.
 Μέτρα για την επανεκκίνηση της οικονομίας: Άμεση κατάργηση του ΕΝΦΙΑ και αντικατάστασή του από ένα δίκαιο κοινωνικά φόρο μεγάλης ακίνητης περιουσίας, επαναφορά του αφορολόγητου στις 12.000 €, για όλους, «νέα σεισάχθεια» για τη ρύθμιση «κόκκινων δανείων», ίδρυση αναπτυξιακής τράπεζας και τραπεζών ειδικού σκοπού ιδιαίτερα για τους μικρομεσαίους και τους αγρότες και επαναφορά του κατώτατου μισθού στα 751 €.Μέτρα για την ανάκτησης της εργασίας: Kατάργηση όλων των ρυθμίσεων που οδηγούν σε μαζικές απολύσεις, στην ενοικίαση εργαζομένων, επαναφορά των εργασιακών δικαιωμάτων, πρόγραμμα 300.000 νέων θέσεων εργασίας σε δημόσιο και ιδιωτικό τομέα και διεύρυνση του αριθμού δικαιούχων επιδόματος ανεργίας.Θεσμικοί και δημοκρατικοί μετασχηματισμοί του πολιτικού συστήματος: Θα ενισχυθούν οι θεσμοί της αντιπροσωπευτικής δημοκρατίας, αλλά και η τοπική αυτοδιοίκηση, θα καταργηθεί ο «Καλλικράτης» ώστε να υπάρξει διαφάνεια, οικονομική αυτοτέλεια και αποτελεσματική λειτουργία των δήμων και περιφερειών. Επίσης, θα ενισχυθούν τα περιφερειακά ΜΜΕ ενώ θα επανασυσταθεί και η ΕΡΤ ως πραγματικά δημόσια και πολυφωνική, από μηδενική βάση και θα καταργηθεί ο σημερινός νόμος περί μη ευθύνης Υπουργών.
 Αναφερόμενος πιο λεπτομερώς στις άμεσες ενέργειες που θα αναλάβει ο ΣΥΡΙΖΑ για τον πολύπαθο αγροτικό τομέα της χώρας μας, ο Θανάσης Πετράκος τόνισε ότι αυτά θα κινηθούν στην κατεύθυνση των Μέτρων άμεσης μείωσης του κόστους παραγωγής με επαναφορά του ΦΠΑ γεωργικών εφοδίων στα προ μνημονίου επίπεδα, φθηνό αγροτικό πετρέλαιο, μειωμένο τιμολόγιο της ΔΕΗ για όλη την καλλιεργητική περίοδο, εξυγίανση του συστήματος εμπορίας, παροχή ρευστότητας μέσω Τράπεζας ειδικού σκοπού, μετά το ξεπούλημα της ΑΤΕ στον Όμιλο Πειραιώς, δίκαιη και απλή φορολόγηση του αγροτικού εισοδήματος στον αντίποδα των καταστροφικών επιλογών ΝΔ-ΠΑΣΟΚ, στήριξη των νεοεισερχόμενων στον χώρο, κλπ.
 Κλείνοντας την ομιλία του, ο Θανάσης Πετράκος τόνισε στους παρευρισκόμενους πως οι εκλογές είναι επιτακτική ανάγκη, γιατί αυτό είναι το συμφέρον του ελληνικού λαού. Ο ΣΥΡΙΖΑ έχει πρόγραμμα εξόδου από την κρίση και κυρίως έχει την πολιτική βούληση για συγκρούσεις με κάθε είδους συμφέροντα, ώστε να το εφαρμόσει.
 greece, messinia, news, simaia, αυτοδιοίκηση, Ελλα ́δα
 Ο ΠΡΟΑΣΤΙΑΚΟΣ ΠΟΥ ΠΡΕΠΕΙ ΝΑ ΛΕΙΤΟΥΡΓΗΣΕΙ..
 greece, messinia, news, simaia
 Την αναγκαιότητα να επαναλειτουργήσει ο προαστιακός σημείωσε ο βουλευτής Δημήτρης Σαμπαζιώτης κατά την συνάντηση που είχε το μεσημέρι


text:
στο σιδηροδρομικό σταθμό Καλαμάτας, με τον Διευθύνοντα Σύμβουλο ΤΡΑΙΝΟΣΕ Αθανάσιο Ζηλιασκόπουλο, τον σταθμάρχη και με εργαζόμενους. Ο κ. Σαμπαζιώτης σημείωσε μεταξύ άλλων ότι «οι προσπάθειες, διαφόρων φορέων των τοπικών κοινωνιών που επιθυμούν την επαναλειτουργία του τρένου, δεν έχουν ευδοκιμήσει, καθώς σε ελάχιστες περιπτώσεις λειτούργησε το τρένο και αυτό ως εκδρομικό ή τοπικού χαρακτήρα για λίγες μόνο ημέρες. Χαρακτηριστικό που αποδεικνύει την αγάπη και το βαθύ συναισθηματικό δέσιμο της τοπικής κοινωνίας με τον σιδηρόδρομο είναι η θεαματική συμμετοχή και η ανέλπιστη κοσμοσυρροή που παρατηρήθηκε στα δρομολόγια που πραγματοποιήθηκαν μεταξύ Καλαμάτας – Μεσσήνης επ’ ευκαιρία του Νησιώτικου πανηγυριού.
 Από την θεαματική αυτή συμμετοχή καθίσταται σαφές πως αποτελεί πάγιο αίτημα της τοπικής κοινωνίας η άμεση δρομολόγηση τακτικών επιβατικών τρένων σε πρώτη φάση στην Προαστιακή γραμμή Καλαμάτα – Μεσσήνη με διέλευση του δρομολογίου από το Τ.Ε.Ι. Καλαμάτας μέσω της γραμμής τριγώνου του Ασπροχώματος για αποφυγή της παλινδρόμησης και των καθυστερήσεων, καθώς και επέκταση της διαδρομής αρχικά ως τα Δικαστήρια και το Διοικητήριο της Καλαμάτας και στη συνέχεια ως το λιμάνι.» Ο Μεσσήνιος βουλευτής τόνισε ότι «το εγχείρημα είναι απολύτως εφικτό αφού η σιδηροδρομική γραμμή εντάσσεται στο ενεργό σιδηροδρομικό δίκτυο, είναι εξολοκλήρου ανακατασκευασμένη με σύγχρονα υλικά επιδομής και κυκλοφορείται τακτικά από εκδρομικά τρένα. Υπάρχουν ήδη κατασκευασμένες σύγχρονες και λειτουργικές αποβάθρες για συχνές στάσεις οι οποίες υπέστησαν ριζική ανακαίνιση την τελευταία πενταετία. Στο Μηχανοστάσιο Καλαμάτας βρίσκονται διαθέσιμα τέσσερα οχήματα (ΑΑ Intercity). Επίσης υπάρχουν Μεσσήνιοι Μηχανοδηγοί – Συνοδοί – Σταθμάρχες και Τεχνίτες που υπηρετούν μακριά από τα σπίτια τους αφού έχουν μετατεθεί εκτός Νομού (Πάτρα, Κιάτο, Αθήνα), οι οποίοι σε αυτούς τους οικονομικά δύσκολους καιρούς με μεγάλη χαρά και ανακούφιση θα επέστρεφαν στον τόπο τους στην Μεσσηνία.
 Το εγχείρημα είναι επίσης και οικονομικά εφικτό αφού σύμφωνα με την προηγούμενη εμπειρία των μετακινήσεων στην εν λόγω γραμμή, η κίνηση δύναται να ξεπεράσει τους 1000 με 1500 επιβάτες την ημέρα. Με αυτήν την παραδοχή, το κόστος της λειτουργίας του τμήματος Καλαμάτας – Μεσσήνης – ΤΕΙ δεν ξεπερνά τα 500.000 € το χρόνο. Τα δε έσοδα θα φτάνουν στα 280.000 €. Άρα υπάρχει μία διαφορά της τάξης των 220.000€, ποσό που μπορεί να το αντέξει τώρα πλέον η ΤΡΑΙΝΟΣΕ.» Τέλος ο κ. Σαμπαζιώτης υπογράμμισε ότι σε επόμενη φάση θα πρέπει να υλοποιηθεί και η επέκταση των προαστιακών δρομολογίων στα δύο ενδονομαρχιακά άκρα του δικτύου, δηλαδή προς Διαβολίτσι – Δεσύλλα και προς Κυπαρισσία, καθώς έτσι θα συνδεθούν γρήγορα και οικονομικά με την Καλαμάτα πολλές κωμοπόλεις και μεγάλα χωριά του Μεσσηνιακού κάμπου, για τα οποία παραδοσιακά το τρένο αποτελούσε την πρώτη επιλογή για τις καθημερινές μετακινήσεις των κατοίκων τους.
 Τέλος, μεσοπρόθεσμο στόχο πρέπει να αποτελέσει η σιδηροδρομική διασύνδεση δύο σπουδαιότατων αρχαιολογικών χώρων, δηλαδή της Αρχαίας Ολυμπίας με την Αρχαία Μεσσήνη, καθώς και των δύο λιμανιών με τουριστικό χαρακτήρα δηλαδή του Κατάκολου με την Καλαμάτα. Η σύνδεση αυτή θα ενισχύσει οικονομικά σημείωσε ο κ. Σαμπαζιώτης την επιβατική εκμετάλλευση και κυρίως θα δημιουργήσει έναν επιπλέον τουριστικό πόλο έλξης για την προσέλκυση κρουαζιερόπλοιων στην Καλαμάτα, προσφέροντας στους τουρίστες που αποβιβάζονται στο Κατάκολο μια εναλλακτική διαδρομή με τρένο. Έτσι οι τουρίστες διερχόμενοι με το τραίνο και